“Одамлар қўрқувдан ёш чақалоқларни қучиб ётарди”: Андижондаги каламуш босқини\n20:33 / 29.03.2022\n2000 йиллар водий аҳли учун жуда катта ҳудудни қамраб олган каламушлар босқини билан ёдда қолган. Одамлар нафақат егуликлари, балки йил давомида кўз тикилган ҳосилларидан ҳам айрилдилар. Ҳатто, инсон ҳаётига ҳам хавф туғила бошлаганди.\nУ йилларнинг ўзига хослиги ҳали интернет, ижтимоий тармоқлар ривожланмаган, расмий ОАВ бундай муаммоларни кўп ҳам ёритавермасди. Аниқ сабаблари номаълум тарзда Фарғона водийсида, хусусан Андижон вилоятининг қатор туманларида каламушлар ниҳоятда кўпайиб кетди. Каламуш каби зараркунанда ҳар доим ҳам бўлган ва катта эҳтимол билан ҳамиша бўлади. Аммо ўша йилларда водийда том маънода каламушлар босқини кузатилди. Каламушлар ҳар доимгиларга нисбатан анча катта, узун мўйловдор ва жуда тажовузкор эдилар. Сувда бемалол суза олар, одамдан қўрқмас, энг эҳтиёт қилинган озиқ-овқатни ҳам топа билишарди.\nЎша жараёнларга бевосита гувоҳ бўлган айрим юртдошларимиз билан суҳбатда бўлдик.\nАҳлиддин Мамадалиев: “Омборларда ҳам дон-дун сақлашнинг иложи бўлмай қолди”\n– Ўша йиллар яхши эсимда. Каламушларнинг кечалари томда қий-чув қилиб югуришларидан ухлолмай чиқардик. Бу шунчалик узоқ вақт давом этдики, охири кўникиб ҳам қолдик. Олдин қолдиқ овқатларни, чиқиндиларни титиб ейишни ўрганишди. Кейин захираларимизга ўтишди, охир оқибат, қаерга нима яширмайлик, топиб ола бошлашди.\nШунчаликка боришдики, умуман уйда бирор нарса сақлай олмай қолдик. Бозорларда ҳам нарх-наво сезиларли оша борди. Чунки омборларда ҳам дон-дун сақлашнинг иложи бўлмай қолди.\nКўчаларда каламушлар тўда-тўда бўлиб юришни ўрганишди, ариқларда суза бошлашди. Аввалига одамни кўрса қочиб кетишарди, кейин-кейин ёнига бориб ҳайдаса ҳам кетмайдиган бўлиб кетишди.\nМадамин Ҳомидов: “Жонзотга ҳам ақл кираркан”\n– Бутун бир маккапоя (маккажўхоризор) шамол бўлмаса-да, шамолдек шовиллаб қимирлаб туришини тасаввур қила оласизми? Каламуш шу даражада кўпайгандики, бутун далаларни қоплаб оларди, маккапояларга чиқиб кетиб, ерга йиқитиб ейишарди.\nМолларнинг емини ҳам сақлаб бўлмай қолди. Товуқнинг тухумига қирон келди. Бир ҳолатни айтсам ҳайрон бўласиз – одамлар тухумни саватга солиб, симга осиб қўядиган бўлишди. Каламушлар симга осилиб саватга тушганда ҳам тухумни олиб тушиб кета олмайди, деб ўйлашганда. Каламушлар эса шунинг ҳам йўлини топишди: биттаси симга осилиб саватга тушади. Кейин тухумни думалатиб, битталаб пастга ташлайди. Пастда қолган шериклари ғуж бўлиб туришади, тухум уларнинг устига тушиб, пачақланиб кетмайди. Олиб кетишни қаранг – биттаси тухумни қучоқлайди, қолганлари думидан, оёқларидан судраб кетишади. Бир жонзотга ақл ҳам битаркан-да бунақа пайтларда...\nМуборак Йўлчиева: “Каламуш тишлаган одамлар шифохоналарда даволаниб чиққанди”\n– Каламушнинг одамни тишлашига бугун биров ишонмаса керак. 2000 йиллардаги зараркунанда босқинида бир неча қариндошларимизни каламуш тишлаган. Кўпчилик шифохоналарда даволаниб ҳам чиққанди. Аҳвол шу даражага бориб етдики, одамлар қўрқувдан ёш чақалоқларни қучиб ётадиган бўлишди. Чунки бешикдаги бир боланинг қулоғини каламуш ғажигани ҳақидаги ваҳимали хабарлар тарқалганди.\nЎша йиллари “Ўт балосидан, сув балосидан, каламуш балосидан асрасин” деб дуо қилиш урф бўлгани эсимда.\nДилмурод Набиев, Санитария-эпидемиологик осойишталик ва жамоат саломатлиги хизматининг Андижон вилояти бошқармаси бошлиғи: “Биологик қурол” деган фикрлар ҳам пайдо бўлганди”\n– Бу санитар-эпидемиологик жиҳатдан жуда жиддий муаммога айланганди. Одамлар орасида бу “Биологик қурол” деган фикрлар ҳам пайдо бўлганди. 2000 йилларда кўпайган бўлса, кўп ўтмай бу муаммога республика миқёсида эътибор қаратилди. Ҳукумат томонидан алоҳида маблағ ажратилди, комиссия, ишчи гуруҳ тузилди. Ўлатга қарши кураш марказидан мутахассислар Андижонга келишди ва зараркунандаларга қарши режалар тузиб олинди. Чунки бу зараркунандалар ўлат, қутуриш каби касалликларнинг ташувчиси ҳисобланади. Яхшики, каламушдан жароҳат олганлар бўлса-да, бу касаллик қайд этилмаганди.\nДон-дун, ҳайвонлар ичак-чавоғи ва бошқа қолдиқ аъзоларидан махсус емаклар тайёрланди, бу емаклар заҳарланиб, тарқатиб чиқилди. Шундан кейин бу муаммо чекинди, каламушлар кўпайиши камайди. Кўпчилик мангуст деган аллақандай жониворлар пайдо бўлиб, каламушларни еб битирди, дейишади. Лекин айнан ходимларимизнинг заҳарлаш ишларидан кейин бу муаммога чек қўйилди. Ҳозиргача бу борада мунтазам мониторинг олиб борилади. Чунки озгина эътиборсизлик қилинса, бу зараркунандалар кўпайиб кетиб, халқ хўжалиги ва инсон саломатлигига катта зарар етказиши мумкин.\nМаҳмуджон Раҳимов, овчи: “Бу бало сувда ҳам яхши сузарди”\n– Мен Олтинкўл тумани Қорадарё бўйида яшайман. Балиқ кўлларим бор, овчиман. Ўша каламушлар ҳақиқий офат эди. Кечқурунлари мўр-малахдек ҳаракатланишганини кўп гувоҳи бўлганман. Ҳайратланарли томони сувда ҳам худди қуруқликдагидек тез ҳаракатлана олгани бўлган. Ариқ, зовур, сойлардан бир тўда бўлиб сузиб ўтиб кетишарди. Уларга қарши қилинган заҳарни еб бир каламуш ўлса, ўша заҳарга қайтиб бошқаси яқинлашмаган. Заҳар еб ўлган каламушлар ертўлаларда ўлиб, уларнинг ўлик танасида бургалар кўпайиб, қишлоқ хонадонларини бурга босган. Бургалардан уч-тўрт йилда зўрға қутилганмиз.\nУларни ўлдиришнинг кўп йўлларини қилиб кўрганмиз. Электр токи билан ишлайдиган қопқон қилганимизда, биттаси ўлгач бошқаси яқинлашмай қўйгани эсимда. Сезгир жонивор эди. Кўпайиб кетишса, гуруҳ бўлиб итларга ҳам ҳужум қилишган. Улар орасидан биттаси хабарчи вазифасида бўлиб, хавф кўпайса чийиллаб бошқаларини огоҳлантирар эди.\nУларни заҳарлаб ўлдириб тугатишмаган, менимча. Каламушлар миграцияси эди, биламан. Улар ўзлари кетиб қолди. Мана, ҳозир ҳам ўзимизда доим бўлган каламушлар бор. Улар ошхоналар сарқитларини еб, ахлатхоналарда яшашади. Улар кўпаймайди. Каламушларни кушандаси бўлган мангустсифат ҳайвонларни обкелишди. Каламушлар кетди, улар қолди. Дарё бўйларида учраб туради. Бу жониворлар товуқларни бўйнидан тишлаб, қонини сўриб ўлдириб кетяпти.\nШундай қилиб, 2000 йиллар водий аҳли учун нафақат иқтисодий мураккабликлар, UzDAEWOO заводининг ишга тушиши ва Муҳаммадқодир Абдуллаевнинг олимпиада чемпиони бўлиши билан, балки кўплаб талафотларни келтирган каламушлар босқини билан ҳам ёдда қолган.\nАброр Зоҳидов, Элмурод Эрматов, Kun.uz мухбирлари.


Тожикистонда ҳукмрон партия Эмомали Раҳмонни президентликка номзод ўлароқ кўрсатди\n11 апрел 2021, Тошкент вақти: 18:13\nТожикистоннинг амалдаги президенти Эмомали Раҳмон.\nТожикистон Халқ-демократик партияси (ТХДП) амалдаги президент Эмомали Раҳмон номзодини галдаги президент сайлови учун кўрсатди. ТХДП вакилларига кўра, мазкур қарор 3 сентябрь куни партия қурултойида қабул қилинган.\nҚурултойда Э.Раҳмоннинг ўзи иштирок этмаган, бу пайтда у Миллий гвардия ташкил этилганининг 25 йиллигига бағишланган тадбирда қатнашаётган эди.\nТожикистон Халқ-демократик партияси 1994 йил декабрида ташкил этилган бўлиб, даставвал Халқ партияси деб номланарди. 1998 йили президент Эмомали Рахмон партия раҳбари этиб сайланганидан сўнг партия номи Халқ-демократик партияси деб ўзгартирилган.\nТожикистонда овоз бериш ҳуқуқига эга бўлган ватандошлардан ярим миллиони ҳукмрон партия аъзоси бўлиб ҳисобланади. Мухолифатчилар иддаосича, бунга ҳокимиятни суиистеъмол қилиш натижасида эришилган.\nТХДП қурултойигача амалдаги президент номзодини Тожикистон Мустақил касаба уюшмалари федерацияси ҳамда Ёшлар иттифоқи ҳам илгари сурган. Кўпчилик бўлажак сайловда яна Эмомали Раҳмон ғолиб деб эълон қилинишини тахмин қилмоқда.\nАввалроқ Тожикистон Аграр партиясида Рустам Латифзода, Социалистик партиядан Абдуҳалим Ғаффоров, Демократик партиядан Саиджаъфар Усмонзода ва Иқтисодий ислоҳотлар партиясидан Рустам Раҳматзода президент сайловига номзод қилиб кўрсатилган эди. Мухолифатдаги ягона Тожикистон Социал-демократик партияси эса октябрь ойида ўтказилажак президент сайловига бойкот эълон қилган.\nТожикистонда навбатдаги президент сайлови жорий йил 11 октябрига белгиланган. Бу мамлакат мустақилликка эришганидан бери ўтказилган президент сайловларининг олтинчисидир.\nАввалги сайловларнинг ҳаммасида Эмомали Раҳмон ғолиб, деб эълон қилинган.\nЭ. Раҳмон Тожикистонга 28 йилдан буён раҳбарлик қилиб келмоқда. У ўзгача фикрлиларга босим ўтказгани, инсон ҳуқуқларига риоя қилмагани, сўз ва эътиқод эркинлигини чеклагани учун танқид қилиб келинади. Тожикистон президенти бошқарувда непотизмга йўл қўйгани учун ҳам танқид нишонига айланган – унинг фарзандлари ва яқин қариндошлари мамлакат бошқарувида катта лавозимларни эгаллаб келади ва ҳисобсиз бойликка эга.\nАйни пайтда Э. Раҳмоннинг тарафдорлари унинг фуқаролар урушига барҳам бергани, мамлакатни коммуникацион боши берк кўчадан олиб чиқиб кетгани ва бошқа йирик лойиҳаларни амалга оширганини айтиб келадилар.\nМустақилликка эришилганидан бери Тожикистонда биронта ҳам сайлов ғарб давлатлари ва халқаро ташкилотлар томонидан эркин ва демократик сайлов ўлароқ тан олинган эмас. Мазкур сайловларни фақат МДҲ мамлакатларидан келган кузатувчиларгина очиқ ва шаффоф сайлов, дея эътироф этишган.


Баҳром Ҳайдаров: Ҳамма хато қилади, ҳакам ҳам\n13 март, 2020, 20:03\nТеглар:Суперлига | Насаф | Сурхон | Баҳром Ҳайдаров\nҲайдаровнинг "Насаф"га қарши учрашувдан кейинги фикрлари.\nЎзбекистон Суперлигаси 3-туридан ўрин олган “Сурхон” – “Насаф” (1:2) баҳсидан сўнг, мезбонлар устози Баҳром Ҳайдаров учрашув борасидаги ўз фикрларини билдириб ўтди.\n“Насаф” яхши футболчиларга эга бўлган жамоа. Рақиб тўпни яхши назорат қилади. Қарши ҳужум борасида энг кучли жамоалардан бири. Беллашувни яхши бошлаган эдик. Сўнг, биринчи бўлимда рақиб устунликни қўлга олди. Рикошет вазиятдан сўнг юзага келган гол йигитларнинг руҳиятига салбий таъсир кўрсатди.\nИккинчи бўлимда ҳисобни тенглаштиришга эришдик. Қарши ҳужумдан сўнг ўтказиб юборилган гол боис, яна беллашувнинг бориши ўзгарди. Бугун ғалаба қозонишимиз ҳам мумкин эди. Чунки, голдан сўнг қарши ҳужумни ўтказиб юбормасак, яхши ўйин кетаётган эди.\n“Сурхон” жамоасида яхши футболчилар йиғилган. Улар ҳали ўз сўзини айтишади. Мағлубиятдан хулоса чиқариб, келгуси беллашувларда ғалаба қозонишга ҳаракат қилиш керак.\nМенда ҳакамнинг қарорларини муҳокама қилиш ҳуқуқи йўқ. Буни ўрганиб чиқадиган ташкилотлар бор. Лекин ҳакам ҳам хато қилади, ҳамма хато қилади. Футболчи ҳам хато қилади. Аммо биз ҳар бир хатога тайёр туришимиз лозим. Шунинг учун, ҳакам хато қилди, дейишдан фойда йўқ. Муҳими биз – ўзимизнинг хатоларимиз устида ишлашимиз керак”, – деди Ҳайдаров.


фикр – Түркістан газеті\nЯНГИ ТИЗИМДА ИШЛАШГА ТАЙЁРМИЗ\nМасофадан ўқитиш – таълим олувчи билан педагогнинг ахборий коммуникация технологияларни ва телекоммуникация воситаларни қўллаган ҳолда амалга оширадиган таълим тури эканлиги маълум. Бу жаҳоннинг Буюк Британия,…\nТўлиқ кўриш ЯНГИ ТИЗИМДА ИШЛАШГА ТАЙЁРМИЗ\nБОШ ҚОМУСИМИЗ ФАХРИМИЗ\nМуштарак тарихий тақдир бирлаштирган яхлит халқнинг қадим қозоқ заминида давлат қуриб Бош Қомусимиз қабулланганига жорий йил 25 йил тўлди. Эркинлик, тенглик ва тотувлик мақсадларига берилган…\nТўлиқ кўриш БОШ ҚОМУСИМИЗ ФАХРИМИЗ\nПРАЙМЕРИЗ – ИМКОНИЯТЛАР УЧУН КЕНГ ЙЎЛ\nҲурматли туркистонликлар! Ўзларингизга маълум, 17 августдан бошлаб «Nur Otan» партияси билан амалга ошаётган, элимиз тараққиётига шижоат берадиган ички праймериз бошланди. Очиқ жамият қуришни, халқ билан…\nТўлиқ кўриш ПРАЙМЕРИЗ – ИМКОНИЯТЛАР УЧУН КЕНГ ЙЎЛ\nХАЛҚҚА ХИЗМАТ ДАВЛАТ РАМЗЛАРИГА ҲАЛОЛЛИКДАН БОШЛАНАДИ\nБайрамлар номи ва мазмунига кўра турлича. Яъни битта байрам орқали миллий идеологияни, давлат сиёсатини тарғиб қилишга бўлади. Шунинг учун миллат билан давлатларнинг армонини, мақсадини ифодалайдиган…\nТўлиқ кўриш ХАЛҚҚА ХИЗМАТ ДАВЛАТ РАМЗЛАРИГА ҲАЛОЛЛИКДАН БОШЛАНАДИ\nАВЛОД КЕЛАЖАГИ УЧУН БАРЧАМИЗ МАСЪУЛМИЗ\nКейинги пайтлари жамиятда боласидан кечган тошбағир ота-оналар сафи кўпайиб келади. Ўз фарзандини савдога солиб, ижтимоий аҳволини рўкач қилиб етимлар уйига ўтказиш ҳоллари ҳам йўқ эмас.…\nТўлиқ кўриш АВЛОД КЕЛАЖАГИ УЧУН БАРЧАМИЗ МАСЪУЛМИЗ\nЭНГ БЕҒУБОР ВА ҚУВОНЧЛИ БАЙРАМ\nЁзнинг дастлабки ойи оммавий байрам билан бошланадиганлиги маълум. У – 1 июнь Халқаро болаларни ҳимоялаш куни. Ҳар бир бола иқтидорли, фақат унинг бўйидаги иқтидорини…\nТўлиқ кўриш ЭНГ БЕҒУБОР ВА ҚУВОНЧЛИ БАЙРАМ\nБош саҳифа фикр\nҚУЁШ ШУЪЛАСИДЕК ИНСОН ЭДИ\nКурраи заминга баҳра берадиган қуёш нури ҳароратини эмган ер доимо гуллаб-яшнаб обод бўлиши табиий? Ҳар қачон шу нурга бўлган эҳтиёж камаймайди. Шу каби, Алипбек оғамиз…\nТўлиқ кўриш ҚУЁШ ШУЪЛАСИДЕК ИНСОН ЭДИ\nТОТУВЛИК ВА ДЎСТЛИК БАЙРАМИ\nҲар бир давлат учун жамоат тотувлиги муҳимлиги ўзгача аҳамиятга эга. Шу жиҳатдан олганда элимизда тотувлик билан барқарорликка жиддий эътибор берилади. Йил сайин 1 –…\nТўлиқ кўриш ТОТУВЛИК ВА ДЎСТЛИК БАЙРАМИ\nБИРЛИГИ ЯРАШГАН ЭЛМИЗ\n1 май – Қозоғистон халқи бирлиги куни байрами. Бугунги байрам жамиятимизнинг энг улкан кучи, бойлиги ва келажаги – бирлик байрами. Тотувлиги ва ҳамжиҳатлиги ярашган давлатимизнинг…\nТўлиқ кўриш БИРЛИГИ ЯРАШГАН ЭЛМИЗ\nБу байрам барча байрамларнинг асоси ва пойдевори десам муболаға бўлмайди. Элбошимиз, Тўнғич Президентимиз, Қозоғистон Халқи Ассамблеяси раиси Нурсултан Абишули Назарбаевнинг «Бирлик бўлмай тирлик бўлмайди», биз…\nТўлиқ кўриш БИРДАМЛИК МАСЪУЛИЯТИ


Россияда Ўзбекистон фуқароси одам савдосида гумонланмоқда\nОдам савдосида айбланаётган Акмал Келдиëров.\nШарқий Сибир Округи ички ишлар бошқармаси жиноят қидирув бўлими ходимлари Иркутскда одам савдоси билан шуғулланганликда гумонлан қилинган Ўзбекистон фуқаросини қўлга олди. Бошқарма матбуот маркази тарқатган хабарга кўра, халқаро қидирувда бўлган 39 ёшли бухоролик Акмал Келдиёров Россия Федерацияси ҳудудида ўз ҳамюртларидан кўпчилигини сотиб юборган.\nИркутск ички ишлар бошқармаси жиноят қидирув бўлими ходими Александр Иванов Озодликка Ўзбекистон фуқароси ҳозир шаҳар изоляторида сақланаётганини маълум қилди.\n- У ҳозир вақтинчалик ҳибсда сақлаш изоляторида ушлаб турилибди. Суд қарори билан уни ҳибсда сақлаш муддати узайтирилиши мумкин ёки тилхат олиниб қўйиб юборилиши ҳам мумкин, деди Ички ишлар бошқармаси ходими.\nУнинг айтишича, Акмал Келдиёров 2010 йилнинг ёзида Ўзбекистон Республикаси Жиноят Кодексининг 166 моддаси 2 қисми, яъни талон-тарож ва 135 моддасининг 2 қисми – одам савдоси жиноятларини содир этганликда айбланиб халқаро қидирувга берилган.\nМаълум бўлишича, Келдиёров Иркутск шаҳрида ўзининг шахсий квартирасида оиласи билан истиқомат қилган ва маҳаллий уй-жой хўжалик тизимида ишлаган.


Бенедикт Рим Папаси сифатида сўнгги бор чиқиш қилди\nИстеъфога чиқаётган Рим Папаси Бенедикт XVI.\nРим Папаси Бенедикт XVI якшанба куни Ватиканнинг Авлиё Пётр майдонига йиғилган 100 минг одам олдида сўнгги бор чиқиш қилди.\nРим-католик черкови раҳбари ўз лавозимидан истеъфога чиқиш орқали Худонинг хоҳишини бажараётганини айтди.\n85 ёшдаги Бенедикт соғлиги сабабли истеъфога чиқаётганини қўшимча қилди.\nБенедикт Рим-католик черкови раҳбари сифатида охирги марта 27 феврал куни оммага кўринади.\n28 февралда Бенедикт XVI кардиналлар билан охирги марта йиғилиш ўтказади ва маҳаллий вақт билан 20:00да истеъфога чиқади.\nБу сўнгги 600 йил ичида Рим Папасининг биринчи марта истеъфога чиқишидир.\nВатикан 31 мартда нишонланадиган пасха байрамига қадар янги Папа танланишига умид билдирган.


АБДУЛЛА ОРИПОВ НОМИДАГИ МАКТАБГА ЎҚУВЧИЛАР САРАЛАНМОҚДА\nOldingi maqola “А” СИНФ ЗЎРМИ, “Б”?..\nKeyingi maqola АҲОЛИГА 250 ДАН ОРТИҚ БЎШ ИШ ЎРНИ ТАКЛИФ ЭТИЛДИ\nАввал хабар берганимиздек, Ўзбекистон Республикаси Вазирлар Маҳкамасининг 2017 йил 24 майда қабул қилинган “Қарши шаҳрида Абдулла Орипов номидаги она тили ва адабиёти фанини чуқурлаштириб ўқитишга ихтисослаштирилган мактаб-интернатини ташкил этиш тўғрисида”ги қарорига асосан вилоятимиз маркази Қарши шаҳрида Абдулла Орипов номидаги мактаб-интернат ташкил этилганди. Мазкур мактаб-интернатнинг 5-синфига иқтидорли ўқувчиларни саралаб олиш мақсадида психологик-педагогик диагностика тести ўтказилди.\n- Фарзанди мактабимизнинг 5-синфида ўқишини истаган ота-оналардан 80 га яқин ариза келиб тушди, - дейди мактаб директори Хуршида Норхўжаева. – Халқ таълими вазирлиги, Давлат тест маркази ҳамда вилоят халқ таълими бошқармаси мутахассислари томонидан ўтказилган психологик-педагогик тест натижаларига кўра улар орасидан энг иқтидорли 30 нафар ўғил-қиз саралаб олинади. Ҳозир фақат 5-синфда ўқийдиган ўғил-қизлар тест топширишаяпти. 6-, 7-, 8-синфларга мўлжалланган синовлар 15-20 август кунлари оралиғида ўтказилиши мўлжалланган.\nВилоятимизнинг турли ҳудудларидан келган ўқувчилар 10 та саволдан иборат тест топшириқларини бажардилар. Саволлар уларнинг ёши ва дунёқарашидан келиб чиққан ҳолда тузилган бўлиб, болаларнинг ижодий тафаккур қобилиятини аниқлашга йўналтирилган.\n- Мен она тили, инглиз тили фанларига жуда қизиқаман, - дейди Чироқчи туманидан келган Шаҳзод Раббимов. – Ушбу мактабда ана шу фанлардан чуқурлаштирилган ҳолда билим берилишини эшитиб, ота-онам олиб келишди. Тестдан аъло натижа билан ўтсам, Абдулла Орипов номидаги мактаб-интернатда ўқийман.\nЭслатиб ўтамиз, мазкур янги мактаб-интернат 150 ўринга мўлжалланган бўлиб, фарзанди шу ерда ўқишини истаган ота-оналардан 200 дан зиёд аризалар келиб тушган. Ўқувчиларнинг иқтидори психологик-педагогик диагностика тести ёрдамида аниқланса, билими она тили, адабиёт ва инглиз тили фанларидан тузилган тест саволлари орқали синовдан ўтказилади. 2017-2018 ўқув йилида мактабнинг ҳар бир синфига 30 нафардан иқтидорли ўқувчи қабул қилинади.


Адлия вазирлиги Гулнора Каримова иши бўйича муносабат билдирди — Sof.uz\n24.12 15:02 470 Ўзбекистон\nЎзбекистоннинг биринчи президенти Ислом Каримовнинг қизи Гулнора Каримовага Швейцария банкидаги музлатиб қўйилган 70 миллион долларлик активлари қайтариб берилиши тўғрисида хабар берилганди.\nЎзбекистон Адлия вазирлиги ушбу ҳолатга муносабат билдириб, айрим ОАВлар суд қарорининг ушбу қисмини нотўғри талқин қилган ҳолда асоссиз маълумотлар тарқатаётганини маълум қилди.\nТаъкидланишича, оммавий ахборот воситаларида эълон қилинган маълумотларда суд қарорининг барча тафсилотлари ошкор этилмаган, бу эса ушбу иш бўйича ишончли маълумотларни кенг жамоатчиликка объектив етказишга тўсқинлик қилмоқда.\nЭслатиб ўтамиз, 2012 йилда Швейцария Федерал прокуратураси Гулнора Каримова ва унга алоқадор шахсларга нисбатан жиноий маблағларни легаллаштириш ва қалбакилаштириш бўйича кенг кўламли тергов бошлаган эди. Гап Ўзбекистон бозорига кириш ва тўсиқсиз ишлаш эвазига хорижий телекоммуникация компанияларидан ноқонуний йўл билан олинган йирик маблағларни легаллаштириш ҳақида кетмоқда.\nШвейцария ҳуқуқни муҳофаза қилувчи органлари томонидан олиб борилган жиноий тергов ишлари доирасида Швейцария Федерал прокуратураси томонидан ушбу давлат банкларида жойлашган Takilant Ltd. компаниясига тегишли 350 миллион доллардан ортиқ маблағлар мусодара қилинган.\n2021 йилнинг 22 декабрида эълон қилинган баёнотида Швейцария суди Гулнора Каримова ва унинг шерикларини ноқонуний маблағларни оғирлаштирувчи ҳолатларда легаллаштиришда айбдор деб тан олгани ва шу сабаб 293 миллион долларидан ортиқ маблағ мусодара қилингани ҳақида хабар берди.\n«Бу Швейцария ҳуқуқни муҳофаза қилувчи органлари учун муҳим ғалаба ҳисобланади, чунки у маблағларни Ўзбекистонга қайтариш бўйича кейинги музокаралар учун имконият очади», — дейилади изоҳда.\nТаъкидланишича, суд қарорига кўра 70 миллион доллар миқдоридаги маблағлар процессуал харажатлар чиқариб ташланганидан сўнг Takilant Ltd. компаниясига қайтарилиши мумкин. Айрим ОАВ суд қарорининг ушбу қисмини нотўғри талқин қилган ҳолда асоссиз маълумотлар тарқатишмоқда.\nҚайд этилишича, Швейцария федерал жиноят судининг 2021 йил 17 декабрдаги қарори ҳали якуний қарор эмас. Хусусан, Швейцария ҳуқуқни муҳофаза қилувчи органлари суднинг ушбу қарори устидан шикоят қилиш ҳуқуқига эга.\nБундан ташқари, ушбу маблағларга нисбатан АҚШнинг ваколатли органлари томонидан уларни ҳибсга олиш тўғрисида даъво ва ордер ҳам мавжуд, бу эса Швейцария судининг кўрсатилган қарори кучга кирган тақдирда ҳам ушбу маблағларни компанияга қайтариш имконини бермайди.\nАйни пайтда Ўзбекистоннинг давлат органлари Швейцария ва АҚШ расмийлари билан Гулнора Каримова ҳамда унинг шерикларининг жиноий фаолият натижасида орттирилган активларини қайтариш бўйича фаол иш олиб бормоқда. Чунки ушбу жиноятлардан Ўзбекистон давлати ва халқи ҳам жабр кўрган.


Қозоғистонда коронавирус юқтирганлар 5,5 мингдан ошди | Qalampir.uz\nҚозоғистонда коронавирус юқтирганлар 5,5 мингдан ошди\nЖамият\t15 Май 11:35 2622\nҚозоғистонда коронавирус инфекциясини юқтириш ҳолатлари ўтган бир суткада 118 тага кўпайиб, ўсиш 2,1 фоизга тенг бўлди. Ҳозирда жами вирус юқтирганлар 5689 нафарга етди. Бу ҳақда Қозоғистонда коронавирус тарқалиши бўйича маълумот бериб борувчи расмий Telegram-каналда хабар берилди.\nШифохонадан 123 нафар бемор соғайиб, чиқди. Шунингдек, пойтахт Нур-Султонда 2 киши ҳалок бўлди. Шу тариқа мамлакатда коронавирусдан вафот этганлар 34 нафарга етди.\nҲозиргача жами беморларнинг 2531 нафари соғайган.\nЭслатиб ўтамиз, Қозоғистонда карантин чораларини юмшатиш бошланган. Мамлакатда масжид, кафе ва меҳмонхоналар очилишига рухсат берилди. Бундан ташқари, Нур-Султонда жамоат транспорти ҳаракати ҳам тикланадиган бўлди.\n29 Май 17:40 63086\n28 Май 21:12 49596\n29 Май 09:48 43457\n29 Май 21:45 41885\n28 Май 08:06 30052


«MAXSUSENERGOGAZ» АЖ 2015 йил “24” июл куни соат 14:00 да 100007, Тошкент шаҳри, Мирзо Улуғбек тумани, Мирзо Улуғбек кўчаси, 32 А уй манзилида «MAXSUSENERGOGAZ» АЖ акциядорларининг навбатдан ташқари умумий йиғилиши ўтказилишини маълум қилади. (e-mail:aomeginfo@maxsus.uz, телефон рақами: 267-36-61)\nАкциядорларни «MAXSUSENERGOGAZ» АЖда навбатдан ташқари умумий йиғилиши ўтказилиши ҳақида хабардор қилиш реестири 13.07.2015 йил ҳолатига ёпилади ва «MAXSUSENERGOGAZ» АЖда навбатдан ташқари умумий йиғилиши ўтказиш учун 2015 йил 20 июл куни.\nКун тартиби “Биржа” иқтисодий газетасининг 2015 йил 16 июлдаги 83 (1950)-сонида чоп этилди, шунингдек –www.maxsus.uz веб-сайтида хабар берилди ва қуйидаги саволларни ўз ичига олади:\n"MAXSUSENERGOGAZ" АЖ Уставига ўзгартириш киритиш ва киритилган ўзгаришлар матнинг тасдиқлаш.\n"MAXSUSENERGOGAZ" АЖ навбатдан ташқари умумий акциядорлар йиғилишига тегишли маълумотлар билан конунга мувофиқ Ташкилотда (юқорида кўрсатиб ўтилган манзил ёки 267-36-61 телефон рақами орқали) танишиб олишингиз мумкин.\nАкциядорлар рўйхатга олиши соат 13:00 дан 13:45 гача бўлиб ўтади. Акциядорлар ўзлари билан паспорт, акциядорлар вакиллари эса паспорт ва овоз бериши учун ишончнома, жисмоний шахслар учун нотариал идора томонидан тасдиқланган, юридик шахслар учун раҳбарнинг имзоси ва муҳри бўлиши керак.


Ўзбекистон, 23 июн 2015\nсешанба 23 июн 2015\nBahsOnline: Саакашвили ислоҳоти услубларини қўллайсизми ёки йўқ?\nBahsOnlineнинг бу галги сонида Грузия собиқ президенти, айни пайтда Украинанинг Одесса вилояти губернатори бўлиб ишлаётган Михаил Саакашвили олиб бораётган ислоҳотлар, унинг коррупциядан холи ва адолатли жамият қуриш борасидаги ҳаракатлари мунозара қилинди.\nOzodNazar: “Бизда ўзбеклигидан фахрланадиганлар оз”\nАндижонлик инсон ҳуқуқлари ҳимоячиси Саиджаҳон Зайнобиддинов сарлавҳага чиқарилган миллат ҳақидаги фикрини “Ижтимоий фикр” жамоатчилик фикрини ўрганиш маркази ўзбекистонлик ёшлар орасида ўтказган сўровнинг баъзи натижалари муҳокамаси давомида билдирди.\nТошкент мактабларидаги 36та ёзги болалар оромгоҳига бюджетдан ажратилган пуллар етиб бормаяпти. Болалар овқати учун ҳаражатнинг бир қисми ота-оналар зиммасига юклатилган. Қолган пулни қоплаш учун мактаб ошхоналарини ижарага олган тадбиркорлар мажбурланмоқда.\nТаниш қўшиқлар: Гул бир ëн, чаман бир ëн\nËшлиги 80 - йилларга тўғри келган ўзбекларнинг кўпи бу қўшиқ ва унинг навниҳол ижрочиси Абдурауф Олимовни ҳамон яхши эслашади. 80-йиллар ўрталарида юлдузи порлай бошлаган хонанда автоҳалокатга учраганидан сўнг санъат оламидан узоқлашишга мажбур бўлган эди. Озодлик билан суҳбатда 58 яшар қўшиқчи санъат оламига қайтиб, яна ўнлаб янги қўшиқлар куйлаганини билдирди.\n$87 000 000 сарфланди, лекин водийда чироқ барибир ўчаверади\nСирдарё Иссиқлик электр станциясидан Янги Ангрен Иссиқлик электр станциясигача узунлиги 123,2 километрли юқори кучланишли (500 кВ) электр линиясини тортиш ишлари якунланмоқда. Лекин “Узэлектросеть” унитар корхонаси мутасадддисининг Озодликка айтишича,Фарғона водийсида “светнинг кам ё кўп ўчиши бу линияга боғлиқ эмас”.\nЎзбекистон Airbus ҳарбий самолётларини сотиб олиши мумкин\nЎзбекистон Европанинг Airbus Defence and Space ширкатидан ҳарбий-транспорт самолётларини сотиб олаётгани айтилмоқда. Бортида Ўзбекистон байроғи тушурилган Airbus C295W русумидаги учқич расмлари Интернетда пайдо бўлди. Ўзбекистон Мудофаа вазирлиги мазкур хабарни изоҳламаётир.\nБундан бир ҳафтача аввал бошқа болалар каби кўча-кўйда ўйнаб юрган тошкентлик Моҳиранинг тўсатдан кўзи ғилайлашиб қолгани ортидан уни врачга олиб борган яқинлари¸ қизчанинг бошида саратон ўсмаси борлиги ва унинг ҳаëтини қутқариш учун деярли кеч бўлганини эшитиб ҳанг-манг қолишди.\nРўмол ечтириш кампанияси Андижонга кўчди\nАндижоннинг Эски шаҳар мавзесида ички ишлар бўлими ходимлари рўмол ўраган аёлларни тўхтатиб, рўмолини томоқ тагидан ўрамасликни талаб қилмоқда.\nТошкент масжидларида илк бор катта ифторликлар берилмоқда\nТошкентдаги "Минор", "Кўкча", "Имом Бухорий", "Камолон" каби йирик масжидларда бир неча юз кишилик ифторликлар ташкил қилинмоқда. Дастурхонлар масжид жамоаси, намозхон ва аҳоли эҳсонлари ҳисобига ёзилмоқда. Тошкент масжидларида ўтган йилларда ҳам ифторлик берилган, аммо уларга масжидларнинг 30-50 кишилик хос жамоат даъват қилинар эди.\nҚосимов истеъфога чиқарилди, ўрнига Бабаян мураббий бўлди\nЎзбекистон Футбол Федерациясида 22 июнь кунги йиғилишида 3 йилдан буён миллий терма жамоага бош мураббийлик қилаётган Миржалол Қосимов истеъфога чиқарилди. ЎФФ твиттер саҳифасида ёзилишича, федерация президенти Мираброр Усмонов иштирокида ўтган мураббийлар кенгашида Қосимов ўрнига Тошкентнинг “Пахтакор” клуби тренери Самвел Бабаян тайинланган.\nКеласи ойдан Ўзбекистон президентининг тадбиркорларни ҳимоя қилишга қаратилган фармони кучга киради. Лекин ўзбекистонлик тадбиркорлар бу каби фармонлар биринчи марта қабул қилинмаётгани, амалда эса енгиллик ўрнига тадбиркорлик фаолиятига доир чекловлар йил сайин ошиб келганини айтишади.


Бугун Тошкент, Самарқанд ва Наманганда аҳоли орасидан 21 кишида коронавирус чиқди — Sof.uz\n30.05 23:33 757 Ўзбекистон\nБугун мамлакатимизда коронавирус инфекцияси қайд этилган 58 ҳолатнинг 33 нафари карантин муассасаларидан, 4 нафари халқаро юк ташувчи автомашина ҳайдовчиси, 21 нафари (Тошкент шаҳри 11, Самарқанд вилояти 8, Наманган вилояти 2) эса аҳоли орасидан аниқланди.\nКун давомида 55 нафар бемор соғайиб, реабилитацияга кузатилди.\nАйни пайтгача касалликка чалинган 3546 нафар бемордан 2783 нафари соғайиб, даволаниш даражаси 78 фоизни ташкил этмоқда. 749 нафар бемор юртимизнинг 7 худудидаги тиббиёт муассасаларида даволанишмоқда. Улардан 6 нафари оғир, 1 нафари эса ўта оғир аҳволда.\nБугун мамлакатимизда уй карантинига 1379 нафар фуқаро олиниб, 698 нафар фуқаро чиқарилди.\nСтационар карантинга эса 1267 нафар фуқаро олиниб, 1479 нафар фуқаро ўз уйига кузатилди.\nКеча, 17:44 642 Жаҳон\nКеча, 15:59 311 Ўзбекистон


Сув остида қолган «Ўткан кунлар». Жиззахда содир бўлган сел оқибатлари — фото – Газета.uz\nЖиззах вилояти Фориш тумани Эгизбулоқ маҳалласи\nСув остида қолган «Ўткан кунлар». Жиззахда содир бўлган сел оқибатлари — фото\nЖиззах вилояти Фориш туманида содир бўлган сув тошқини биринчи бўлиб қабристонга урилган ва 70 дан ортиқ қабрларни оқизиб кетган. «Газета.uz» мухбири Эгизбулоқ маҳалласидаги сел оқибатлари акс этган яна бир фоторепортажни тайёрлади. Унда сув келиши оқибатида оқизиб кетилган қабрлар, аҳолининг бузилган уйлари тасвирланган.\nLotinchada 24 апрель 2022, 10:57 Жамият\n«Газета.uz» мухбири Абдулло Ëдгоров 2 кун давомида Жиззах вилоятининг Фориш тумани Эгизбулоқ маҳалласида аҳоли турар жойлари ва уларнинг кўп йиллик рўзғорига етган зарарларни фотокарема объективига муҳрлади. Сел ва сув тошқини оқибатида бу ерда 5 киши, шу жумладан икки нафар ёш бола ҳалок бўлганлиги айтилди. Бундан ташқари, 53 та хонадон тўлиқ талофат кўрди. 25 та уйда яшовчи 100 дан ортиқ фуқаро вақтинча бошқа жойга кўчирилди.\nТепаликлар орасидан учта ўзанда келган сел биринчи бўлиб Бойқўчқор қабристонига урилган.\nСел оқибатида қабристондаги 70 дан ортиқ қабрлар ювилиб кетган.\nОдамлар ҳозирги вақтгача аҳоли яшаш жойлари ва лойларга қоришган ҳолда ётган мурдалар суякларини топмоқда.\nШунга кўра, Санитария-эпидемиологик осойишталик хизмати ходимлари сув ва тупроқдан намуналар олиб, турли касалликлар, шу жумладан, қутириш, куйдирги, ичак касалликларига текширув ўтказишни бошлаб юборишган.\nҚабристон учун қурилган қўшимча бино.\n«Сел уриб кетган қайси хонадонга кирманг, одамларнинг кўзида табиий офатдан чорасизлик, шунча йиллик меҳнати ва рўзғори 20 дақиқа ичида йўқ бўлиб кетганига ачиниш, шунга қарамасдан, ўз жони соғ-омон қолгани шукроналик туйғулари акс этганини кўрасиз», — дейди ҳолатни ўз кўзи билан кўрган «Газета.uz» мухбири.\nСув ва лойга ботиб қолган китоблар, уларнинг орасида Абдулла Қодирийнинг «Ўткан кунлар» асарини кўриш ҳам мумкин. Одамлардан бири бу кўргулик ҳам шу китоб номи каби «ўтган кунларимизда қолиб кетсин» деб қўйди.\nМаҳаллий аҳолининг сўзларига кўра, мазкур хонадоннинг ўпирилиб кетган деворида Қуръони Карим китоби матога ўралган ҳолда осиғлиқ бўлган. Сув уни узоқ масофагача оқизиб кетганига қарамасдан унга зиён етмагани, ҳозирда у қишлоқ масжидида экани айтилди. Шу куни маҳаллада вафот этганларни дафн қилиш маросими бўлаётгани боис, уни топиб, суратга олишнинг имкони бўлмади.\nБу хонадон эгасининг сўзларига кўра, мазкур машина селдан олдин уйнинг орқа тарафи, бу жойдан 15−20 метр узоқликда бўлган. Сувнинг шиддати ва қанчалик катта ҳажмда келганини шундан ҳам кўриб, тушунса бўлади, дейди у.\nСув асосий талофат келтирган ҳудуд. Ушбу расмда аҳоли хонадонлари ва қўшимча хўжалик биноларининг қолдиқлари акс этган.\nСел оқибатида яроқсиз ҳолга келган мотоцикл.\nУшбу уйнинг хоналари лойга ботган, пол қисми эса сув ҳисобига захлаб кетган.\nТурли ҳудудлардан келган ҳашарчиларга ҳокимият томонидан тушлик ташкиллаштирилган.


Наманганлик етти диндор қамалди\n"Жиҳодчилик" Ўзбекистон расмийлари мусулмонларга қўяётган "янги" айбловлардан биридир.\nНаманган шаҳар жиноий ишлар бўйича суди ҳукмига кўра, 7 киши “Ислом жиҳодчилари” диний оқимига алоқадорликда айбланиб, 5 йилдан 10 йилгача бўлган муддатларга озодликдан маҳрум қилинди. Ўзбекистон мустақил ҳуқуқ ҳимоячилари ташаббус гуруҳига кўра, судланувчиларнинг барчаси ЖКнинг 159-моддаси (Ўзбекистон конституциявий тузумига тажовуз қилиш) ва 244/2-моддаси (таъқиқланган ташкилотларга аъзолик) бўйича айбдор деб топилган.\nНаманганнинг Норин туманида яшовчи Баҳодир Қуролов Наманган шаҳар жиноий ишлар бўйича суди томонидан 7 йиллик қамоқ жазога ҳукм қилинди.\nБир фарзанднинг отаси бўлган, 35 ёшли Баҳодир Қуролов жорий йилнинг феврал ойида “Ислом жиҳодчилари” диний оқимига алоқадорликда гумонланиб ҳибсга олинган эди.\nБаҳодирнинг тоғаси Иброҳим Қорёғдиевга кўра, жиянининг “Ислом жиҳодчилари” оқимига ҳеч қандай алоқаси йўқ. “Баҳодирнинг ягона айби намозхон бўлгани”, дейди Иброҳим Қорёғидев.\n- Жияним муқаддам судланмаган. Бирор марта қонунни бузмаган. Намозхон, эътиқодли бўлган холос. Уни “номаъқул жойда, лицензияси бўлмаган, пули тўланмаган жойда намоз ўқигансан” деб ҳукм чиқариб, қамаб қўйишди. У билан судланган ҳамма бола шунақа. Бирортаси ҳам муқаддам судланмаган. Бирор марта 15 суткага ëки бўлмаса бирор нарсага лаëқатли жиноят содир этмаган. Шом бўлиб қолса демак ўша уйда шомни ўқишган. Шунинг учун жиноятчи бўлиб қолаяптида булар. Тўпланишиб, ошини ейишиб тарқалиш даврида намоз ўқишиб тарқалишган. Шунинг учун буларни ҳеч қаерда ҳеч гап йўқ тепиб, уриб, олиб боришиб кейин ваҳшийларча ҳукм чиқаришган,- дейди Иброҳим Қорёғдиев.\nНаманган шаҳар жиноий ишлар судининг жорий йил 28 майдаги ҳукмига кўра, Баҳодир билан бирга судланган 40 ёшли Улуғбек Умаров 10 йил муддатга қамалди, Ғофиржон Каримов, ака-ука Носиржон ва Мансуржон Турғуновлар эса етти йилдан қамоқ жазоси олди. Шунингдек, Мақсаджон Рўзибоев олти йил, Баҳодир Парпиев 5 йил муддатга озодликдан маҳрум қилинди.\nИброҳим Қорёғдиев даъво қилишича, жияни ва у билан бирга судланган бошқа олти йигитга нисбатан ҳам тергов жараёнида қийноқ қўлланилган.\n- Судда бизни чақирмасдан, адвокатимизни айтмасдан, бизни ҳам огоҳлантирмасдан фақатгина ëлланма гувоҳларни турманинг ичидан топиб суд қилишди. Ташқаридан бу еттита боланинг жиноятини исботловчи бирорта далил бўлмаган. Ҳеч қанақа жинояти йўқ болаларни олиб кириб 15 суткага қамаб, уриб, тепиб, бир-бирига қарши кўрсатмалар бердириб, умуман танимайдиган болаларга қарши кўрсатмалар, ўзининг тоғасига ҳам қарши кўрсатмалар беришга мажбур қилишиб, шунақа қилишдида. Ўта ваҳшийларча бўлиб кетди. Давлат томонидан бўлаяптида энди. Давлат деймиз энди. Иложимиз йўқ. Ўзимизнинг давлатимизга шу керак экан, вақт тақозо бўлаяптими шу болалар нобуд бўлиб кетаяпти,- деди Иброҳим Қорёғдиев.\nНаманганлик етти диндор билан боғлиқ маҳкамани ўрганган Ўзбекистон мустақил ҳуқуқ ҳимоячилари ташаббус гуруҳи раҳбари Суръат Икромовга кўра, судланувчиларга нисбатан жиноий ишлар сохталаштирилган бўлиб, тергов ва маҳкама жараёнларида қонунбузарлик ҳолатлари кузатилган.\n- Етти намозхон ислом жиҳодчилари оқимига айбланган. Аммо уларнинг бу оқимга ҳеч қанақа алоқаси йўқ. Суд жараëнида ҳам булар ўзининг исботини топмаган. Қўлга олинганда, феврал ойида ҳар бири қаттиқ қийноқларга тутилган. Тергов пайтида ҳам адвиокатларнинг гапи бўйича деярли ҳаммаси қийноққа учратилган. Уларни сўров проктоколига қўл қўйиш, фотосуратлар уларга кўрсатган, танимаган одами бўлса ҳам “танидим, мана шу бўлади” деб мана шунақа қийноқлар натижасида кўрсатма олинган. Адвокатлардан мен сўрасам, айтаяптики, ҳаммаси уюштирилган, қалбакилаштирилган жиноят иши. Ҳеч қанақа айби йўқ судланувчиларнинг. Қандайдир бир буюртма келган дейишди,- дейди Суръат Икромов.\nНамангандаги ҳуқуқ тартибот идораларидан етти диндор билан боғлиқ маҳкама ва уларга нисбатан қийноқ қўлланилгани ҳақидаги даъволар борасида бирор бир маълумот олиш имкони бўлмади.\nЎзбекистон ҳукумати халқаро минбарлардан туриб, мамлакатда қийноқларнинг систематик эканини инкор этиб келмоқда. Тошкент расмийларига кўра¸ Ўзбекистон қамоқ ва ҳибсхоналарида қийноқ билан боғлиқ алоҳида олинган ҳолатларгина бўлиши мумкин, холос.


Футбол: Ўзбекистон ФИФА рейтингида икки поғона юқорилади\n05 декабр 2020, Тошкент вақти: 05:10\nапрел 11, 2014\nЎзбекистон ФИФА эълон қилган миллий терма жамоаларнинг март ойги жаҳон рейтингида икки поғона юқорилаб, 53-ўринга кўтарилиб олди.\nЎтган ойда очколари сони 12 тага ошган Ўзбекистон Осиё давлатлари орасидан ҳамон 3-ўринни эгаллаб турибди. Осиё рейтингида биринчи ўринни Эрон, иккинчи ўринни эса Япония эгаллаган.\nЖаҳон рейтингининг биринчи учталигида сезиларши ўзгариш юз бермади - биринчи Испания, иккинчи Германия, учинчи Португалия. Олдинги рейтинга 3-ўринда бўлган Аргентина бу сафар уч поғона пастлаб, 6-ўринни эгаллади.\nМарказий Осиё мамлакатлари орасида Ўзбекистон дадиллик билан биринчиликни сақлаб қолмоқда. Қўшни мамлакатларга ФИФА рейтинги биринчи юзталигига кириш насиб этмади – Қозоғистон 118, Тожикистон 133, Қирғизистон 147, Туркманистон 156.\nЎзбекистоннинг ФИФА рейтингида эгаллаган энг юқори поғонаси 2006 йил ноябрь ойига тўғри келади. Унда терма жамоамиз жаҳон рейтингида 45-ўринни эгаллаган эди.\nФИФА рейтинги ҳар ойда янгиланиб турилади. Рейтингнинг тўлиқ жадвали билан бу ерда танишишингиз мумкин.


Отамнинг зино юриши бизга қайтмайдими? - Динда саволим бор\nХозирги вақтда: 16 сен 2019, 01:25\nОтамнинг зино юриши бизга қайтмайдими?\nРўйҳатдан ўтган: 02 Июн 2019, 03:46\nПост Yordambering » 02 Июн 2019, 14:16\nАссалому алайкум! Рамазон кунларида отамнинг телефонларида бехосдан бир аёл билан флирт смсларини кўриб қолдим. Шок ҳолатида телефонларидан яна анчадан бери кўп аёллар билан флирт шаклидаги ёзишмаларини ва танишувлар дастуридан рўйхатдан ўтганликларини топдим. Ҳозир бизга ифторликка бораман, деб бир аёл билан танишиб, кафема-кафе юрганларини билдим. Яна айни пайтда дачани ижарага қидирмоқдалар экан. Сабаби менга номаълум, лекин оиламиз учун эмаслиги аниқ. Отам, онам ва мен бир йилдан бери намоз ўқиймиз. Отам иккинчи йил рўза тутмоқдалар, биз сал кўпроқ. Отамни жуда тушуниш қийин. Эсимни таниганимдан онамни ўз хоҳишлари билан ёки оналари ва сингилларининг истаклари билан қаттиқ урар эдилар. Онамга бошида оналари “Чида!” деганлари учун, кейин эса фарзандлари отасиз қолмаслиги учун онам отам билан яшаяптилар. Олдин кўп ёмон ишлар бўлган, лекин шу орқали Аллоҳни танидик ва ҳамма муаммони Аллоҳни танимасликдан ва қўрқмасликдан деб билдик. Отам онамни уришни биз фарзандлари онамни 10 йилларча ҳимоя қилганимиздан кейин ташладилар (бу орада биз ҳам кўп гуноҳ қилиб қўйдик). Отам, онам ва мен Шайхимиз раҳматуллоҳнинг китобларини ўқиймиз.\nОтам зинони катта гуноҳлигини била туриб қилмоқдалар. Ҳали ҳеч кимга бу аҳволни айтмадим. Айтсам, жанжал бўлади. Айтмасам, отам оғир гуноҳ қилмоқдалар. Яна олдинги йиллари отам иккала ҳайит кунларида ҳам ҳар хил баҳоналар билан жанжал қилганлар. Бу йил ҳайитни ҳамма қатори байрам қилишни жуда хоҳлагандим. Кичкина укаларим бор. Ахир биз ҳар хил ўйлаб топилган байрамларни (туғилган кун ва ҳоказо) тарк этдик.\n1. Мен жим турганим учун отамнинг гуноҳига шерик бўламанми?\n2. Ҳар дамда Аллоҳдан отам учун инсоф сўрайман. Қўрқиб кетяпман. Ахир иккинчи хотин оламан, десалар, ойим қаршилик қилмайдилар ва отам буни биладилар. Моддий имкониятлари ҳам бор. Зино қарз эканини ҳам отам биладилар. Онам, мен ва синглимга қайтишидан қўрқаман. Мен отамнинг гуноҳларни тарк этишларини хоҳлайман...\nЖавоб: Отамнинг зино юриши бизга қайтмайдими?\nПост Одинахон Муҳаммад Юсуф » 23 Июн 2019, 01:02\nВаалайкум ассалом. Аллоҳ отангизга комил ҳидоят берсин. Дуо қилиб Аллоҳдан сўрайверинг. Онангиз ва бошқа фарзандлар билан ибодат қилишда маҳкам бўлинглар. Агар сиз бу ишларини фош қилсангиз, орада фитна чиқиши мумкин. Ҳолат кўтарса, қилиб юрган ишларидан хабардор эканингизни отангизнинг ўзига билдириб қўйишингиз мумкин. Ибодатда маҳкам бўлсангиз, бу ишларнинг таъсири сизларга тегмайди, иншааллоҳ. Аллоҳ таоло бу синовлардан ўтиб олишингизда Ўзи осонлик берсин! Валлоҳу аълам.\nМавзу - Отамнинг зино юриши бизга қайтмайдими?


1 июль куни Ўзбекистонда қандай об-ҳаво кутилмоқда? » Ўзбекистон янгиликлари – Zamin.uz\n, 24 2020, 06:17\n30 июн, 13:58 1 897 Ўзбекистон\nГидрометеорология хизмати маркази эртага, 1 июль куни қандай об-ҳаво кутилаётганини маълум қилди.\nТошкент шаҳрида ҳаво бироз булутли бўлади, вақти- вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 18-20 даража, кундузи 34-36 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 18-23 даража, кундузи 32-37 даража иссиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 19-24 даража, кундузи 34-39 даража иссиқ бўлади.\nТошкент, Самарқанд, Жиззах, Сирдарё вилоятларидада ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 17-22 даража илиқ, кундузи 32-37 даража иссиқ бўлади.\nҚашқадарё ва Сурхондарё вилоятларидада ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 19-24 даража, кундузи 34-39 даража иссиқ бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 30-35 даража иссиқ бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, тоғ олди ва тоғ ҳудудларда баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 10-15 даража илиқ, кундузи 22-27 даража иссиқ бўлади.\n24 июнь куни Ўзбекистонда қандай об-ҳаво кутилмоқда? 23 июн, 12:47\n12 июнь куни Ўзбекистонда қандай об-ҳаво кутилмоқда? 11 июн, 14:11\n4 июнь куни Ўзбекистонда кутилаётган об-ҳаво маълумоти 03 июн, 12:43\nКасал бўлмаслик учун амал қилиш тавсия қилинадиган 13 маслаҳат 24 сен, 00:10 308\nЭгалик ҳуқуқи бўлмаган фуқаро уйдан чиқарилди 23 сен, 21:12 540\nШамоллашдан дарак берувчи, хаёлингизга ҳам келтирмаган аломатлар 23 сен, 19:55 996


Сўнгги янгиликлар: 2021\n15.02.2022 19:00 Агробанк бошқаруви 2021 йил якунлари ва 2022 йилги режалар мавзусида очиқ мулоқот ўтказди\n14 февраль, душанба куни Тошкентдаги “Hyatt Regency Tashkent” меҳмонхонасида “Агробанк” АТБ Бошқарувининг 2021 йил якунлари ва 2022 йил режаларига бағишланган очиқ ҳисоботи бўлиб ўтди.\n05.01.2022 13:17 АҚШ долларининг расмий курси 2021 йил давомида 360 сўм 74 тийинга ошган\nЎзбекистонда АҚШ долларининг сўмга нисбатан рамий курси 2021 йил давомида 360 сўм 74 тийинга, ёки 3,44 фоизга ошган. Ўтган йил бошида курс 10 476,92 сўм бўлган бўлса, йил якунида 10 837,66 сўмни ташкил қилган. 2020 йилда ўсиш даражаси 10,2 фоизни, 2019 йилда эса 14,05 фоизни ташкил қилган эди.\n31.12.2021 09:23 Bankers.uz нашри Ўзбекистон банк тизимининг 2021 йил одамларини аниқлади\nЎзбекистонда фаолият юритувчи тижорат банкларининг бошқаруви раисларига, шунингдек медиамаконнинг кўзга кўринган оммавий ахборот воситалари журналистларига, блогерларга ҳамда иқтисодий соҳа экспертларига кимларни 2021 йилда мамлакат банк тизимининг "Йил одамлари" сифатида эътироф этишини сўраб, мурожаат қилинди.\n28.12.2021 21:00 Молиявий саводхонлик подкастлари, ретро рекламалар, кобейджинг ва кобрендинг карталар — Туронбанкда 2021 йил якунлари\n"Йил якунлари" сарлавҳасида туркум материалларнинг бу галгиси "Туронбанк" АТБ тўғрисида бўлади. 2021 йилда Туронбанк кичик бизнес вакилларига мўлжалланган "One Touch" технологиясини ишга туширди. UZCARD-МИР кобейджинг картаси, Mastercard, Tourist.uz компаниялари билан биргаликда кобрендинг карталарини тақдим қилди. Шунингдек, банк YouTube тармоғида "Молиявий саводхонлик" подкасти лойиҳасини йўлга қўйди.\n28.12.2021 14:50 Турли номинациялар ғолиби, янги HR тизими ва янгиланган маркетинг — Асакабанкда йил якунлари\n"Йил якунлари" сарлавҳаси остида туркум материалларнинг бу галгиси "Асакабанк" АЖ тўғрисида бўлади. 2021 йилда банк бир қатор халқаро молия муассасалари билан ҳакорлик битимлари имзолади, турли нашрлар томонидан Ўзбекистоннинг турли номинациялардаги етакчи банки деб топилди. Mastercard билан турли акциялар ўтказди. Банкдаги шу ва бошқа ўзгаришлар ҳақида материалимизда ўқинг.\n27.12.2021 21:30 Акциядорлар таркибидаги ўзгаришлар, янги мобил илова, "Мендирман - Жалолиддин" сериалига ҳомийлик — Ориент Финанс банкда 2021 йил якунлари\n"Йил якунлари" сарлавҳаси остида туркум материалларнинг бу галгиси хусусий банклардан бири бўлган "Ориент Финанс банк" ХАТБ тўғрисида бўлади. Жорий йилда банк акциядорлари таркибида ўзгаришлар рўй берди, янги мобил иловасини тақдим қилди. Бир қатор спорт мусобақалари ва маданий тадбирларга ҳомийлик қилди.\n24.12.2021 20:00 30 йиллик юбилей, ШҲТ Банклараро бирлашмаси раислиги, имзоланган қатор меморандумлар — Ўзмиллийбанкда 2021 йил якунлари\n"Йил якунлари" сарлавҳаси остида туркум материалларнинг бу галгиси Ўзбекистоннинг энг йирик банк "Ўзмиллийбанк" АЖ тўғрисида бўлади. Банк бу йил ШҲТ Банклараро бирлашмаси раиси бўлди, Solfy муддатли тўлов картасини жорий қилишини эълон қилди. Дубайда бўлиб ўтган Европа сифат тадқиқотлари жамиятининг "Quality Achievements Award 2021" мукофоти совриндорига айланди.\n23.12.2021 17:30 Bank Apelsin'нинг ташкил этилиши, акциядорлар таркибининг ўзгариши, биржадаги биринчи маркетмейкерлик — Капиталбанкда 2021 йил якунлари\n"Йил якунлари" туркум материалларнинг бу галгиси "Капиталбанк" АТБ ҳамда "Bank Apelsin" АЖ тўғрисида бўлади. 2021 йилда Капиталбанк акциядорлари таркиби ўзгарди. Валюта биржасида маркетмейкер мақомини олди. Bank Apelsin эса банк лицензиясини қўлга киритди. 1 йил ичида фойдаланувчилари сони 5 баравар кўпайди. Банкдаги шу ва бошқа ўзгаришлар ҳақида материалимизда ўқинг.\n15.12.2021 17:45 Янгиланган алоқа маркази, такомиллаштирилган мобил илова, бир неча йирик битимлар — Қишлоқ қурилиш банкда 2021 йил якунлари\n"Йил якунлари" сарлавҳаси остида туркум материалларнинг бу галгиси "Қишлоқ қурилиш банк" АТБ тўғрисида бўлади. Бу йил Қишлоқ қурилиш банк бир қатор янгиликларни тақдим этди. Банк филиалларини яна биттага кўпайтирди, алоқа марказини янгилади. Шу билан бирга бир қатор хорижий банклар билан турли миқдорда кредит ажратиш бўйича битимлар тузди.\n14.12.2021 17:15 Молиявий зарар, муаммоли кредитлар ва банк асосий "эгаси"нинг ўзгариши — "Савдогарбанк"да 2021 йил якунлари\n2021 йил якунлари туркум материалларининг навбатдагиси ноябрь ойида асосий таъсисчиси ўзгарган, II чорак якунларидан бери зарарда ишлаб келаётган чет эл капитали иштирокидаги "Савдогар" акциядорлик тижорат банки тўғрисида бўлади.\n13.12.2021 17:30 Фаол маркетинг, илғор карта бизнеси ва бозордаги барқарор позиция: "Ипак Йўли" банкида 2021 йил якунлари\n"Йил якунлари" сарлавҳаси остида туркум материалларнинг навбатдагиси "Ипак Йўли" АИТБ тўғрисида бўлади. Бу йил "Ипак Йўли" банки бир қатор янгиликларни тақдим этди. Банк бу йил республика бўйича 17-филиалини Бухоро шаҳрида очди, фаол маркетинг сиёсатини олиб боришда давом эти. Шу билан бирга бир қатор халқаро молия ташкилотларидан турли миқдорда кредит линиялари жалб қилди.\n11.12.2021 19:00 20 йиллик юбилей, янги банк маҳсулотлари, янгиланган мобил илова — Давр банкда 2021 йил якунлари\nBankers.uz "Йил якунлари" сарлавҳаси остида банкларда йил якунларига бағишлаб туркум материалларни эълон қилиб бормоқда. Бугунги мақоламиз "Давр банк" ХАТБ тўғрисида бўлади. Давр банк бу йил бир қатор янгиликларни тақдим этди. Банк ўзининг 20 йиллик юбилейини нишонлади. Хизматлар бозорини республика бўйлаб кенгайтирди, янги мобил илова ишлаб чиқди. Акцияларининг қарийб 50 фоизи битта жисмоний шахс қўлида тўпланди.\n09.12.2021 18:38 30 йиллик юбилей, янги раис ва ўринбосарлар ҳамда хорижий кредит линиялари — Hamkorbank'да 2021 йил якунлари\nBankers.uz "Йил якунлари" сарлавҳаси остида банкларда йил якунларига бағишлаб туркум материалларни эълон қилиб бормоқда. Бугунги мақоламиз ЧЭКИ "Hamkorbank" АТБ тўғрисида бўлади. Бу йил Hamkorbank бир қатор янгиликларни тақдим этди. Банк бу йил ўзининг 30 йиллик юбилейини нишонлади. Республика бўйича 47-филиали, Миробод филиалини очди ва у мижозларга хизмат кўрсатиб келмоқда. Бир қатор халқаро молия ташкилотларидан турли миқдорда кредит линиялари жалб қилди.\n08.12.2021 18:29 Қайтадан хусусийлаштирилиш, янги Бошқарув раиси ва янги мобил илова — "Asia Alliance Bank"да 2021 йил якунлари\nBankers.uz "Йил якунлари" сарлавҳаси остида банкларда йил якунларига бағишлаб туркум материалларни эълон қилиб бормоқда. Бугунги мақоламиз "Asia Alliance Bank" АТБ тўғрисида бўлади. Бу йил Asia Alliance Bank'да бир қатор ўзгаришлар бўлди. Йил ўртасида банк қайтадан хусусийлаштирилди, банкка янги раис тайинланди, куз ўрталарида эса банк ўзининг янги мобил иловасини тақдим қилди.\n07.12.2021 20:50 25 миллиардлик венчур фонд, "Колвир"га ўтиш ва янги процессинг маркази - "Алоқабанк"да 2021 йил якунлари\nBankers.uz нашри бугундан эътиборан "Йил якунлари" сарлавҳаси остида Ўзбекистон банкларда йил якунларига бағишлаб туркум материалларни эълон қилади. Биринчи мақоламиз АТ "Алоқабанк" тўғрисида бўлади.


Сомалидаги самолётда портлаш содир этган террорчи бошқа рейсда учиши керак бўлгани айтилди\n18:45 / 08.02.2016\n2 февраль куни бортдаги портлаш туфайли Сомалида фавқулодда қўнишга мажбур бўлган Daallo Airlines A321 самолётида портлашни содир этган террорчи аслида Тurkish Airlines авиакомпанияси рейсида учиши керак бўлган. Бу ҳақда Рейтер агентлиги хабар берган.\nСомалидаги Daallo Airlines авиакомпанияси раҳбари Муҳаммад Ясиннинг маълум қилишича, ўша куни компания самолётига чиққан йўловчиларнинг аксари Turkish Airlines самолёти орқали учиши керак бўлган, лекин бу рейс ноқулай об-ҳаво шароити туфайли қолдирилган.\n"Бу йўловчи ҳам Turkish Airlines авиакомпанияси самолёти учун чипта олганди", дейди у.\nЭслатиб ўтамиз, 2 февраль куни Daallo Airlines авиакомпанияси йўловчи самолёти бортида рўй берган портлаш туфайли Сомали пойтахти Могадишода шошилинч қўнганди.\nБундан олдинроқ, портловчи мослама Сомали самолётининг бортига ноутбукда олиб кирилгани ҳақида хабар берилганди. Шунингдек, портлашга алоқадорликда гумон қилинаётган аэропорт ходимлари қўлга олинган.


"Миссионерлик" ва "прозелитизм"нинг маънавиятга салбий таъсири | FargonaZiyo.uz\n“Миссионерлик” ва “прозелитизм”нинг маънавиятга салбий таъсири\nДин миллий маънавиятнинг таркибий қисми, миллатни бирлаштириб турувчи муҳим омиллардан бири ҳисобланади. Бир тилда гаплашадиган, умумий тарих ва ягона давлатга эга бўлган, аммо турли динлар ёки конфессияларга эътиқод қиладиган миллатлар ҳамон ички бирликни таъминлай олмаётгани, кичкина бир сабаб қайта-қайта низоли вазиятлар ва фуқаролар урушининг келиб чиқишига замин яратаётгани ва мамлакатлар ўз тараққиётида ўнлаб йилларга орқада қолиб кетаётгани ҳам шундай хулоса чиқариш имконини беради.\n“Миссионерлик” ва “прозелитизм” дин билан боғлиқ ҳолда шаклланган ва мутаассибликка асосланган ҳодисалар ҳисобланади. “Миссионерлик” сўзи лотин тилидаги «миссио” феълидан олинган бўлиб, «юбориш”, «вазифа топшириш”, “миссионер” эса «вазифани бажарувчи” деган маъноларни англатади. Миссионерлик бир динга эътиқод қилувчи халқлар орасида бошқа бир динни тарғиб қилиш билан боғлиқ назарий ва амалий фаолиятни билдиради.\n“Миссионерлик” – бир динга эътиқод қилувчи халқлар орасида бошқа бир динни тарғиб қилиш. “Прозелитизм” – бу тўғридан-тўғри бирон бир динга ишонган фуқарони ўз динидан воз кечишга ва ўзга динни қабул қилишга мажбур қилиш.\nБундай ҳолат бизнинг давлатимизда қонун орқали белгилаб қўйилган. Конституциянинг 31-моддасида: “Ҳамма учун виждон эркинлиги кафолатланади. Ҳар бир инсон хоҳлаган динга эътиқод қилиши ёки ҳеч қайси динга эътиқод қилмаслик ҳуқуқига эга. Диний қарашларни мажбуран сингдиришга йўл қўйилмайди”.\nМиссионерлик ўзига хос ва узоқ тарихга эга. Жумладан, бундай ҳаракат дастлаб буддавийлик доирасида милоддан аввалги III асрдан бошлаб ёйилган. Бугунги кунда эса миссионерлик фаолияти билан фаол шуғулланишга ҳаракат қилаётганлар билан бир қаторда янги пайдо бўлган секталар борлигини ҳам таъкидлаш зарур.\nМиссионерликнинг узвий қисми бўлган “прозелитизм – тўғридан-тўғри бирон бир динга ишонган фуқарони ўз динидан воз кечишга ва ўзга динни қабул қилишга мажбур қилиш”ни англатади.\nМаълумотларга кўра, дунёдаги умумий миссионерларнинг 2/3 қисмини христиан миссионерлари ташкил этади. Хусусан, протестантлик замонавий миссионерликнинг асосий ҳомийси бўлиб қолмоқда. Уларнинг фаолияти кўплаб давлатларда катта мувафақият келтирган. Ҳозирги кунда Жанубий-Шарқий Осиёдаги анъанавий равишда буддавийликка эътиқод қилиб келган айрим мамлакатлар аҳолисининг катта қисми ёки аксарияти христианликка эътиқод қилиши ана шу юришларнинг натижасидир.\nЗамонавий миссионерликнинг умумий хусусиятлари эса қуйидагиларда намоён бўлади:\nКонкрет мамлакатдаги ижтимоий-иқтисодий вазиятдан ғаразли мақсадлар йўлида фойдаланишга ҳаракат қилиш;\nХалқаро нодавлат ташкилотлари мақомида фаолият юритиш;\nМиссионерлик – ўзига хос бизнес, шахсий бойиш манбаи;\nМиссионерлик – давлатлар ва сиёсий кучларнинг геосиёсий режаларига хизмат қиладиган сиёсий қурол.\nМиссионерлик фаолиятининг молиявий манбаларига келадиган бўлсак, черков аъзоларининг ўз ойлик даромадларининг муайян қисмини черков ҳисобига ўтказади, хайр-эҳсон қилишнинг рағбатлантирилиши, черковнинг ишончли ва садоқатли вакиллари орқали турли цехлар, фирмалар ва босмахоналарга эгалик қилиш, хорижлик ҳомийларнинг молиявий ёрдамида асосий манбалари ҳисобланади.\nАйни пайтда, миссионерлар ҳудудий ўзига хосликларини инобатга олган ҳолда фаолият олиб боришга ҳаракат қилишини ҳам таъкидлаш зарур. Чунончи, конкрет вазият ва шароитни инобатга олиб, миссионерлар ўз ҳамкорлари бўлган хорижий халқаро ташкилотлар билан биргаликда «ичимлик сувининг сифатини яхшилаш”, «экологик вазиятни барқарорлаштириш”, «болалар ва оналар саломатлигини мустаҳкамлаш”, «қишлоқ хўжалиги маҳсулотларини етиштиришни оқилона ташкил этиш” деган турли шиорлар ва тамойиллар остида иш олиб боришга ҳаракат қилишларини алоҳида қайд этиш лозим.\nМиссионерлар макон ва замонга мослашган ҳолда ўз услуб ва воситаларини доимий такомиллаштириб келганлар. Хусусан, сўнгги вақтларда улар маълум бир ижтимоий қатламни ажратиб олиб, мақсадли иш олиб боришга интилмоқдалар. Жумладан, миссионерлар асосий эътиборни аралаш миллат вакилларидан иборат оилаларнинг аъзолари, илгари ҳеч бир динга эътиқод қилмаган, оғир хасталикка, жудоликка, моддий қийинчиликка дуч келган, ахлоқ тузатиш муассасаларидан чиқиб келган, яъни моддий ва маънавий кўмакка муҳтож кишиларга қаратмоқдалар.\nЁшларнинг фаол ижтимоий кучга айланиб бораётгани бугунги кунда уларнинг турли мафкуравий таъсир ва тазйиқларнинг бош обЪектига айланишига олиб келди. Бунда уларнинг жамиятнинг ҳали этарли тажрибага эга бўлмаган, ташқи таъсирларга тез берилувчан ва айни пайтда, энг ҳаракатчан қатлами экани инобатга олинмоқда ва ўз навбатида ёшларга алоҳида эътибор берилди.\nМиссионерликнинг таниқли назариётчиси П.Джонстоун талаба ёшларни миссионерлик фаолиятининг асосий обьекти деб қараб, ўзининг «Дунё операцияси” китобида жумладан, шундай ёзади: «Бутун дунёда университет ва коллежларда 37 миллион талаба таҳсил олади. Уларнинг кўплари 20 йилдан сўнг йирик мансабларни эгаллашади”. Ушбу фикрлар миссионерларнинг жамиятнинг эртанги кунини белгилаб берадиган авлод онгини эгаллаш, назорат қилишни кўзлаб иш юритаётганини англаш имкониятини беради.\nБундай ғаразли иллатларга қарши самарали кураш олиб бориш учун биринчи навбатда аввало бефарқ, лоқайд бўлмаслигимиз шарт. Лоқайдлик ижтимоий иллат сифатида оғир оқибатларни келтириб чиқаришини ҳаётнинг ўзи кўрсатиб турибди. Бугунги глобаллашув даврида ўзлигимизни, миллийлигимизни асраб-авайлаш, диний қадриятларга содиқлик туйғусини ўсиб келаётган келаётган ёш авлод онгига сингдириш, аждодларимиз қолдирган бебаҳо меросни чуқур ўрганиш ва кенг тарғиб этиш, келгуси авлодларга бекаму кўст этказиб бериш ҳар биримизнинг муқаддас инсоний бурчимиздир.\nЗеро, халқимизнинг эртанги куни, жамиятимиз истиқболи ва Ватанимиз тақдири учун дахлдор эканимизни унутмаслигимиз, ўз билим ва малакамизни эл-юрт манфаатлари, унинг бирлиги ва тараққиёти йўлида сафарбар этишимиз лозим.\nБувайда тумани бош имом-хатиби в.б.\nPrevious Post: «Асҳоби суффа» ҳақида Расулуллоҳнинг башоратлари\nNext Post: «Бизда инсонийлик баҳосини ҳисоблайдиган аппарат йўқ!»


Ўзбек-Тожик савдо алоқалари сўнгги 1 йилда қарийб 6 мартага ўсди\n13 август 2020, Тошкент вақти: 04:36\nДушанбеда Ўзбекистонда ишлаб чиқарилган машиналар ҳам харидоргир бўлмоқда\nТожик расмийларига кўра, Ўзбекистон ҳокимиятига янги шахсларнинг келиши ортидан ўзбек-тожик алоқаларининг яхшиланиши иқтисодий алоқлар ривожланишига сабаб бўлаётир.\nТожикистон ҳукумати сўнгги бир йилга яқин муддат ичида Ўзбекистон билан савдо алоқалари 5,7 маротаба ўсиб, 69 миллион 200 минг долларга етганни билдирди.\nТожикистонлик тадбиркорлар ва иқтисодчиларнинг айтишича, жорий йил баҳоридан бошлаб тожик бозорларини Ўзбекистонда ишлаб чиқарилган маҳсулотлар забт эта бошлаган. Уларга кўра, Ўзбекистон маҳсулотлари арзонлиги ва сифатлилиги билан Хитой маҳсулотларидан фарқ қилади.\nЯнги ўқув йили арафасида ўғлига кийим-кечак харид қилиш учун бозорга келган душанбелик Ниёзмад Ҳамидов Ўзбекистонда ишлаб чиқарилган маҳсулотлардан мамнун эканини айтди:\n-Туркия маҳсулотлари қиммат. Хитойнинг маҳсулотига қараганда Ўзбекистонники сифатлироқ, нархи эса бир ҳил. Шунинг учун ўғлимга Ўзбекистонда ишлаб чиқарилган киймларни сотиб олдим, –деди Ниёзмад Ҳамидов.\nТадбиркорларнинг айтишларича, апрель ойида Душанбеда ўтган Ўзбекистонда ишлаб чиқарилган маҳсулотлар ярмаркасидан сўнг Тожикистон бозорларига ўзбек маҳсулотлари кириб келди.\nБунгача асосан Хитой, Туркия ва Қирғизистон маҳсулотлари ҳаридоргир бўлган. Савдогар Шамсиддин Турдиев ҳозир Ўзбекистон маҳсулотларининг бозори чаққон бўлиб бораётганини айтди. Тадбиркорга кўра, душанбеликлар орасида “Аrtel” ширкатида ишлаб чиқарилган маиший техника оммавийлашиб бормоқда.\n-Бу маҳсулотларнинг нархи ҳам арзон, сифати ҳам яхши, -деди савдогар.\nЎзбекистонда ишлаб чиқарилган маҳсулотлар ярмаркасидан сўнг Душанбеда "Ravon” брендининг автосалони ҳам очилди. Автосалон раҳбари Фаррух Замоновнинг Озодлик радиоси тожик хизматига билдириишча, дастлаб Душанбега R2, R4, Gentra, Nexia R3, Damas ва Labo машиналаридан 56 дона келтирилган эди. Қисқа муддатда бу машиналарнинг 40таси сотилиб бўлган.\n-Энг арзон автомашина нархи 6700 доллар. Қиммати 12500 доллардан сотилаяпти. Машиналар замонавий хавфсизлик стандартларига жавоб бериши, арзонлиги ва сифати билан харидорларимизга ёқаяпти, -деди Фаррух Замонов.\nТожикистон ҳукумати сўнгги бир йилга яқин муддат ичида Ўзбекистон билан савдо алоқалири 5,7 маротаба ўсиб, 69 миллион 200 минг долларга етганни билдирди.\nЖорий йилнинг январь ойидан май ойигача Ўзбекистондан Тожикистонга 25 миллион 681 минг долларлик маҳсулот олиб кирилган.\nПоликлиника кўчирилган ëтоқхонада яшаëтган оила


Рақамли иқтисодиётни жорий қилишга оид ҳужжат...\n17.08.2018 16:24 0 1519\nМамлакатда рақамли иқтисодиётни, замонавий ахборот технологияларини давлат бошқарувида татбиқ этишни ривожлантириш ҳамда ахборот хавфсизлигини таъминлаш кўзда тутилган ҳужжат лойиҳаси Ўзбекистон Республикаси норматив-ҳуқуқий ҳужжатлар лойиҳалари муҳокамаси порталида эълон қилинди.\nВазирлар Маҳкамасининг қарори лойиҳасида Ўзбекистон Республикасида рақамли иқтисодиётни ривожлантиришда қуйидаги йўналишлар белгилаб олинган:\nдавлат ва хўжалик органлари, маҳаллий давлат органларининг жойларда зарур ахборот тизимлари ва ресурсларини, дастурий таъминот ва электрон хизматларнинг жорий қилинишини мувофиқлаштиришларини белгилаб олиш;\nмамлакатда рақамли иқтисодиёт, ахборот технологиялари бозорини, жумладан давлат хусусий шерикчилиги асосида технопарк ва коворкинг-марказлар фаолиятини ташкил қилиш орқали хорижий сармояларни жалб қилиш учун қулай шароит яратиш;\nзамонавий телекоммуникация инфратузилмаси, алоқа технология ва тармоқларини ривожалнтириш, замонавий телекоммуникация хизматларини ривожлантиришни жорий қилишни мувофиқлаштириш;\nдавлат бошқарувида ва иқтисодиёт соҳаларида электрон хизматларни жорий қилиш, электрон тижорат ва дастурий таъминот бозорини ривожлантириш орқали рақамли иқтисодиётни юксалтириш;\nИнтернетнинг миллий сегментини, рақамли медиа-контентни ташкилий, моддий-техник ва иқтисодий қўллаб-қувватлаш орқали ривожлантириш бўйича таклифлар ишлаб чиқиш;\nшаҳар ва ҳудудий инфратузилмани бошқаришда фойдаланиш, хусусан турар-жой ва коммунал хизмат кўрсатиш, транспорт логистикаси, хавфсиз ва «ақлли шаҳар» учун «ақлли тизим»ларни ишлаб чиқиш;\nмалакали кадрлар тайёрлаш тизимини такомиллаштириш.\nКомиссияга қуйидаги вазифалар юклатилади:\nикки ой муддатда давлат органларида ахборот-коммуникация технологияларининг ҳолати, жумладан ахборот тизимлари ва кадрлар билан таъминланганлик ҳолатини тўлиқ инвентаризациядан ўтказиш;\n2018 йилга қадар мазкур йўналишни такомиллаштириш бўйича Вазирлар Маҳкамасига таклифлар киритиш.\nШу билан бирга, 2030 йилга қадар «Рақамли Ўзбекистон» концепциясини ишлаб чиқиш юзасидан ҳам чора-тадбирларни амалга ошириш белгиланган. Қарор лойиҳаси муҳокамаси жорий йилнинг 31 августига қадар давом этади.\nрақамли иқтисодиёт ҳужжат лойиҳаси\nИқтисодиёт 28/12, 10:21\nТехнология 21/11, 20:40\nТехнология 21/11, 20:02


Фарзанд тарбиясидаги хатолар (6): Болаларни бировларни кўролмайдиган қилиш йўллари\nBy IxlosOrg on 07/23/2020 БОЛА ТАРБИЯСИ МАҚОЛАЛАР Фарзанд тарбиясидаги хатолар\nФарзандларингиз олдида моддий аҳволи сиздан яхши бўлган қўшниларингизни ва қариндошларингизни ёмон хислатларини айтиб қораланг. Бойларнинг ва мансабдор шахсларнинг ношаръий йўллар билан шу мақомга эришишганини, ўғирлаб-ўмармасдан ҳеч ким бой бўлолмаслигини, таниш-билиши йўқларнинг лавозимларга кўтарила олмаслигини, давлат ходимларининг пора олмасдан бирон иш қилмаслигини айтинг. Бу орада мактаб раҳбарияти ва ўқитувчиларни ҳам қоралашни унутманг.\nБаднафс кимсалар таърифланар экан “Қўшнининг товуғи кўзига ғоз кўринар”, деган ота-боболаримиз. Гулой деган бир хотин бўларди. Қўшнисининг товуғи унинг кўзига ғоз эмас, фил бўлиб кўринарди. Эрининг иши яхши, ўтирган уйлари ўзлариники эди. Филиз деган шириндан-ширин бир қизлари бор эди. Қисқаси, бу оиланинг бахтсиз бўлишларига бирон сабаб йўқ эди. Бироқ Гулой хонимни бир кун бўлсин шукр қилганини биров кўрган эмас. Унинг фикрича, эри фақир бир косиб, уйлари ҳам шаҳар ташқарисида жойлашган қишлоқ уйидир. Бу очкўз хотин кун бўйи ўтириб нимага бой хотинлар сингари тақинчоқлар тақиб ясан-тусан қилолмаслигига, юрт кезиб кўнгил очолмаслигига алами келарди.\nЧойга келган хотинларга қандай насл-насабли, обрўли оиладан чиққанини, қанча-қанча бойваччалар ва мансабдор шахслар унга совчи бўлганини, бирортасини ёқтирмаганини айтиб берарди. Кейин чуқур хўрсиниб, “Оҳ сингилжон, келиб-келиб бир косибга хотин бўлишимни ким билибди дейсиз! Қасам ичаман, тушумда кўрсам ҳам ишонмасдим. Тақдир экан, нима ҳам қила олардим”, дер эди. Қўшни хотинлар унинг ёлғон гапираётганини билишар, лекин ичган чойлари ва еган ширинликларининг ҳаққи-ҳурмати ўзларини ишонганга солиб ўтиришарди.\nГулой қўшниларидан яхши бир хабар эшитганда ҳасаддан ёрилай дерди. Қўшнининг уйда ўтириб қолган қизининг бахти очилса, қариндошларидан бири уйларига янги мебел олса, қизи Филизнинг бирон синфдоши мактабда ундан юқори баҳо олса, ичи куйганидан эрталабгача кўзига уйқу келмасди. Ўзи ухламагани етмагандай, бечора эрига ҳам уйқу бермасди. Эшитган хабарларини унга айтар, ўзича ҳар хил изоҳлар берар, нақадар бахтсиз ва омадсиз эканларидан шикоят қилиб, эрининг бошини оғритарди.\nҲар куни бирон нарса олиш баҳонасида дўконга борар, атрофда юз берган янгиликларни ўргангандан сўнг, ё битта гугурт, ё битта нон олиб уйга қайтарди. Бир куни яна дўконга борган, дўконда ишлайдиган йигитдан қўшни хотинлардан бирига катта миқдорда мерос қолганини эшитганди. “Яхши бўлди-да опа, қари хотин ҳеч бўлмасам умрининг охирги йилларини роҳат-фароғатда кечирсин”, деди йигит. Гулой ичи куйганидан оладиган нарсасини ҳам унутди. Ичида “Қари хотин-а, шу қисматга қара!”, деди ва орқасига ҳам қарамасдан дўкондан ташқарига отилиб чиқди. Ўйлаб, уфлаб, бидиллаб ўзига ачинганича уйига келди. Уйга кирар-кирмас қизини ёнига чақирди. “Эшитдингми қизим, анави қариган, бир оёғи гўрда бўлган қўшнимиз пўкон Ҳайрия борку? Ўша катта мерос олганмиш. Эҳ, у қандай жодугар эканини билмайсан-да! Энди димоғи кўтарилиб, унинг ёнига яқинлашиб бўлмайди. Худо билади, қарз сўраб қолмасин дея салом ҳам бермаса керак. Зотан, бу дунёда омад фақат ёмонларга кулади. Мана кўрасан, эртадан қолмайди, устига ипак кўйлаклар, қўлига олтин билакузуклар тақиб, бозорда гердайиб юради. Отасидан қолган эски уйини сотиб, бойлар маҳалласидан бир қаср сотиб олса, ажабланмайман. Кейинчалик бойлик кўрганларни биламан, қаердан чиққанларини унутади, ҳаммага юқоридан қарайдилар. Кўнглинг хотиржам бўлсин, бунга ўхшаганлар очликдан ўлсанг ҳам сенга қотган нон ҳам беришмайди. Сени қашшоқ ҳолингда қолдириб, ўзлари маишат ичида яшайдилар”. Филизнинг онаси охирги жумлани шундай ачинарли бир оҳангда гапирдики, бечора қиз ўзини ростдан ҳам оч қолгандай ҳис қилди. Қалбида бойларга нисбатан кин сақлашни бошлади.\nАллоҳ берган неъматлар қадрини билмаган бу очкўз хотин, атрофдан эшитган хабарларга кифояланмай, газеталарнинг миш-миш гаплар саҳифасидан бойлар ва мансабдорларга оид хабарларни топиб, белгилаб қўяр ва қизига ўқиб берар, орқасидан қўшимча қиларди: “Мана кўриб турибсан суюкли қизим. Пул, мансаб ва шуҳрат одамларни қандай ўзгартиряпти. Ундайлардан нафратланмасликнинг иложи йўқ. Бари қуриб кетсин!”.\nҲасад, ичи қоралик ва кўролмаслик шундай ёмон хулқки, инсонни руҳий томондан касал қилади. Онасидан Филизга юққан ҳасад, ичи қоралик ва кўролмаслик иллати бечора қизни баджаҳл, қовоғи осиқ, мудом ҳаётидан нолийдиган қиз қилганди. Ўша чиройли юзли ширин қизча, 18 ёшига кирганда қовоғи осиқ, бадгумон, турқи совуқ бир қизга айланганди. Биров унга совчи қўймади. Кўрганлар унга ачинарди. Уни бир-бирларига кўрсатиб: “Бечора қиз! Очкўз, нонкўр ва ҳасадгўй бир онанинг ёмон тарбияси сабабли бу ҳолга келди”, дейишарди.\nБошқаларнинг мусибатидан завқланадиган Одина деган бир хотинни танирдим. “Инсон бошқаларнинг мусибатидан ҳам завқланадими?” деб ўйлагандирсиз. Ҳар ишда Аллоҳнинг ҳикмати бор. Ким билсин, балки ибрат олишимиз учун ўшандай одамларни яратгандир. Таъбир жоиз бўлса, бу хотин гўё бошқаларнинг мусибат хабарлари билан озиқланадиган жонивор эди. Шумхабар эшитмаган куни гўё озуқасиз қолгандай ҳолсизланар, қўли ишга бормас эди.\nХизматкорига қаттиқ тайинларди, ундан эшитган ҳар бир мусибат хабарларини кечиктирмай етказишини талаб қиларди. Маҳалланинг ғийбатчи хотинлари ҳам бу борада ўз вазифаларини аъло даражада бажарар, эшитганлари оилавий жанжаллар, ажрашишлар, тижорати касод бўлганлар ва ўлим хабарларини Одинахонимга етказишарди. Одинахонимнинг ахборот тармоғи бу қадар кенг бўлишига қарамай, бир ҳафтадан бери ҳеч қандай фалокат хабари олмаган эди.\n“Бугун ҳам ҳеч қандай хабар йўқ, тарс ёрилиб кетиш ҳеч гап эмас”, деб турганида хизматкор хотин шошиб кириб келди: “Эгачим, эшитдингизми?!” Одинахонимнинг севинчдан боши осмонга етди. “Қани гапирсангчи, ичимни қиздирма, нималарни эшитдинг, айтақол”, деди.\nХизматкор хотин гап бошлади:\n– Анави ўзига бино қўйган, ҳаммани оёқ учида кўрсатадиган бойвачча тул холангиз борку…\n– Хўш, нима бўлибди?\n– Йўғе! Ўлибдими? Аллоҳим, Ўзинга шукр. Менга бу кунларни ҳам кўрсатдинг, энди кўзларим очиқ кетмайман.\nОдинахоним хурсандчилигидан жойида туролмасди, сал қолса учаёзганди. Шодлигини бошқаларга ҳам улашиши керак эди. Унга ўз қизидан ҳам яқинроқ ким бўлиши мумкинки? Дарҳол қизини чақирди: “Малика, бу ёққа кел қизим! Айтадиган гапларимни яхшилаб эшит, қулоғингга «сирға» қилиб тақиб ол. Ўзига бино қўйган, ҳаммани оёқ учида кўрсатадиган бадавлат бир тул хотиннинг охири қандай бўлганини кўр. Мен шундай бўлишини отимни билгандай билардим”.\nОдинахоним ушбу муқаддимадан кейин асосий гапга ўтди: “Анави менинг қовоғи осиқ, эрини ёш пайтида гўрга тиққан қизғанчиқ холам борку, ўша ўлганмиш. Қанчалар севиндим, тасаввур ҳам қилолмайсан! Дунё яна битта қурумсоқдан қутулди. Ё Аллоҳ, Ер юзида унга ўхшаб ўзини кўз-кўз қилишни хуш кўрадиган риёкор бўлмаса керак?! Камбағам бечораларга тўрт-беш сўм садақа қиларкан қандай ғурурланар, бечораларга қандай тепадан назар солар эди-я! Қасрлар, машиналар, хизматкорлар… Сандиқ-сандиқ қимматбаҳо кийим-кечаклар… Кимга қолди, а? Бир марта бўлса ҳам эшигимизни тақиллатиб, “Бирон эҳтиёжингиз борми?” демади. Охири нима бўлди? Нариги дунёга ўзи билан нимани олиб кетолди? Ана шунақа, тупроғи мўл бўлсин”.\nКичик Малика онасидан бадавлат, топарман-тутарман кишилар ҳақида ёмон гаплар эшита-эшита ундайлардан нафратлана бошлади. Катта бўлган сари бойлар ҳақида эшитган мусибат хабарларига онасига қўшилиб хурсанд бўладиган бўлди. Ҳар шумхабардан кейин она ва қиз шундай дер эдилар: “Аллоҳнинг адолатидан ҳеч ким қочиб қутула олмас!”\nБир куни Одинахоним хизматкорни сабзавот дўконига жўнатар экан, қаттиқ тайинлади: “Бориш-келишда қулоқларинг динг бўлсин. Бирон хабар эшитсанг, яхшилаб сўраб-суриштир”. Бир-бирига мос тушган инсонлар таърифланар экан, “Қозон думалаб қопқоғини топибди”, “Кўр кўрни қоронғуда топибди”, дейилади-ку, бу хизматкор хотин ҳам хожасига мос ғийбатчи, гап ташийдиган хотин эди. Биринчи вазифаси хожасига шум хабарларни етказиш бўлган бу хизматкор хотин дўкондан қайтишда жуда хафа кўринарди. Одинахоним янги мусибат хабарини эшитиш умиди билан сўрай бошлади:\n– Қани гапир, банк мудири Закий ўлибдими?\nХизматчи бошини эгганича:\n– Йўқ – деди.\n“Мусибатхўр” хотин эшитмоқчи бўлган хабарининг завқини суришни истар эди:\n– Тўхта-тўхта, мен яна бир тахмин қилай, – деди. Дўкончи Салимнинг ёталоқ хотини ўлган, топдимми?\nХизматкор йиғламсираган товушда:\n– Йўқ эгачим… Қандай айтишимни билмаяпман.\nОдинахонимнинг қизиқиши янада ортди:\n– Сал қолса йиғлаворасан шекилли. Онангнинг ўлганига йиллар бўлди. Отанг ўлса, онам тул қолди, дея севинасан. Қани гапир, портлаб кетаман ҳозир. Ким ўлган бўлса ҳам, адолат қарор топибди. Нимага хафа бўласан?\nХизматкор хотин “мусибатхўр” хотиннинг юзига ачиниб қаради. Одинахонимнинг ичига ўт тушди. Ортиқ сўрашга журъат қилолмасди. Лаблари титрай бошлади:\n– Қизим… Қизимга бир нарса бўлдими?\n– Йўқ-йўқ, қизингизга эмас, аммо…\n– Унда эримга бир нарса бўлди. Гапир, эримга нима бўлди?!\nОдинахонимнинг эри ойна ўрнатувчи уста эди. Баланд бир бинонинг юқори қаватида деразаларга ойна ўрнатаётганда мувозанатини йўқотиб, тепадан йиқилган, боши бетонга урилиб, ўша жойнинг ўзида жон берганди. Хизматкор хотин дудуқланиб унинг ўлим хабарини айтди. Одинахоним бу аччиқ хабарга дош беролмай остонада ҳушидан кетди.\nЭри ўлгандан кейин бу “мусибатхўр” хотинга ҳеч ким мусибат хабари олиб келмайдиган бўлди. Бир ойдан сўнг хизматкор хотин ололмаган ойлиги эвазига уйдан бир нечта қимматбаҳо буюмларни ўғирлаб кетди. Одинахоним мусибатларига севинган инсонларнинг ҳолига тушди. Қизи билан бирга ёлғиз ва қашшоқ бир ҳаёт кечирди. Маҳалланинг ғийбатчи хотинлари бундан ибрат олиш ўрнига, “Адолат қарор топди”, дейишарди…\nAvvalgi maqolaАбу Бакр разияллоҳу анҳу: Давматул-жандал фатҳи\nKeyingi maqola Солиҳ фарзанд ёки ким кўр?


Самарқандда 40 бош қўй-қўзилар ўғирлаб кетилди — Sof.uz\nСамарқанд вилоятида 2020 йилнинг 9 май куни Нарпай туман ИИБга 22 ёшли Ж.А ариза билан мурожаат қилди.\nИИВ ҳузуридаги Тергов департаментининг маълум қилишича, аризада 7 май кунидан 8 май кунига ўтар кечаси “Муқумий” маҳалласида жойлашган хусусий корхонанинг ер майдонидаги қўйхонадан 40 бош умумий нархи 60.000.000 миллион сўмлик қўй-қўзилари ўғирлаб кетилгани билдирилган.\nҲолат юзасидан Нарпай тумани ИИБ ҳузуридаги Тергов бўлинмаси томонидан Ўзбекистон Республикаси Жиноят кодексининг 169-моддаси 2-қисми “б,г” бандлари (ўғирлик) билан жиноят иши қўзғатилган.\nТергов-тезкор тадбирлари натижасида ушбу жиноятни 39 ёшли Х.Ж., содир этилганлиги аниқланиб, ундан Ж.А., га тегишли 28 бош қўй-қўзилар ашёвий далил сифатида ҳужжатлаштириб олинган. Жиноят иши бўйича Х.Ж., гумон қилинувчи тариқасида жалб қилинган.\nСамарқанд жиноят иши қўйлар ўғрилик\nКеча, 12:32 2666\nКеча, 17:59 182 Жамият\nКеча, 10:07 115\nКеча, 10:01 95 Ўзбекистон\n28.05 12:56 297 Жамият


Исмат Хушевнинг “Оқланмаган ишонч қиссаси” китоби ҳақида… | ДУНЁ ЎЗБЕКЛАРИ | Mobile Version\nИсмат Хушевнинг “Оқланмаган ишонч қиссаси” китоби ҳақида…\n12/08/2012 Ismat Khushev "Оқланмаган ишонч қиссаси"ни ўқиб...\nИсматнинг бу хотиралар китоби тақдири, худди ўз тақдири каби, зиддият ва машаққатга, омад ”чопиши” ва унинг ”юз ўгиришлари”га тўла.\nМуаллиф ҳамда ”Янги Дунё” веб саҳифасига кўра, китоб 2002-2004 йилларда ёзилган.\nКитоб кенг ўқувчиларга етиб боришидан бир қанча вақт аввал, Исмат менга бу хотиралари ҳақида айтиб, уни нашр этиш имкониятлари борасида фикрим ва маслаҳатимни сўраганида, ”агар китобингиз Ислом Каримовни кескин танқиди эмас, балки илиқ ё холис руҳда бўлса, уни мухолиф манбаларда чоп этиш қийин бўлади-ёв” деган маьнода жавоб берган эдим.\nЛекин мен қисман адашган эканман. Китоб кўп йилдан бери ашаддий мухолифатчи Муҳаммад Солиҳ тарафдорлари ва шогирдларининг ”Эркин Юрт” веб саҳифасида эълон қилина бошланди ва тезда ушбу нашрда энг кўп ўқилган асарга айланди.\nНатижада саҳифанинг обрўси кескин даражада ошди. Ўзбек мухолиф гуруҳида бундай кўп фикрлиликка қараб қўйилган ушбу қадамдан ҳам таажжубландим, ҳам қувондим.\nКейинроқ ёпилган, лекин Тошкентда чиқаётган, истеъдодли журналист Аъло Хўжаев раҳбарлигидаги ”Трибуне-Уз” веб саҳифаси ҳам 2005-2006 йилларда Исматнинг бу китобини нашр эта бошлади.\nКитобда Каримов ҳақида фақат мақташ емас, балки бироз танқид ҳам бўлиши, 1990-йиллар бошидаги ўзбек мухолифатчилари ҳақида илиқ гаплар айтилишига қарамай, у Ўзбекистонда ўзгартирмай босилиши ҳам ўз вақтида қувончли ҳодиса бўлган эди.\nАфсус, ”Трибуне-УЗ” (фикримча, бошқа сабаблар билан) ёпилди, ”ЭркинЮрт” эса Исматнинг китобини чоп этишни тўхтатди. Назаримда, кейинроқ эркинюрт.орг -нинг ўзи ҳам ёпилди.\nНавбатдаги “тўлқин” Юсуф Расулнинг “Янги Дунё”-си билан боғлиқ.\n2008-йил сентябрида ”Ниҳоят, бирор бир ўзгартириш ва ё таҳрирсиз эълон қилиш шарти билан биз китобни чоп этишга келишиб олдик” деган аниқ ва равшан эьлон билан Исматнинг эсдаликлари қайтадан нашр этила бошланди.\nБу савобли иш 2009-йилнинг мартигача давом этиб, “ЭркинЮрт” ва “Трибуне-Уз” ҳали чоп этмаган бир қанча боблар ҳам ўқувчиларга етиб борди.\nИсмат Хушевнинг ҳаёт йўли ҳеч қачон бир маромда, текис бўлмаган. Уни шахсан таниган, унинг хаёти ва ишлари билан таниш инсонлар учун бу – анчадан бери маьлум гап. Ҳатто уни яхши билмаганлар ҳам эсдаликларини ўқиб, худди шундай фикрга келадилар. Бу гал ҳам, “ЯнгиДунё”да китоб босилиши тўхтади ва бунга сал кам 1 йил бўлди…\nБу галги “дам олиш”нинг сабаби бошқачароқ бўлди, шекилли: Баьзи “арбоб”лар ҳақида ўта кескин танқидий маьлумотлар ва баҳоларга “жавобан” Исматга қарши “ҳужумлар” бошланди.\nИккала гал ҳам, кўплар қатори мен Исматдан китоб чоп этилиши нега тўхтаганини сўраб турдим.\nГарчи у очиқ айтмаган бўлсада, суҳбатларимиздан бунинг сабабини “ЭркинЮрт” ва муаллиф муросага келиша олмаганлиги, деган хулосага келдим.\nНазаримда, “ЭркинЮрт” китобга Исмат қабул этишни истамаган ўзгаришлар талаб қила бошлаган (яьни, мени олдинги гумонларим қисман тўғри бўлиб чиққан).\nМенимча, ўзига қачонлардир яхшилик қилган Муҳаммад Солиҳни мақташ, у ёқтирмаган мухолифатчиларни тилга олмаслик ёки камроқ тилга олишга рози бўлиш Исмат учун осонроқ бўлган.\nЛекин, Каримов роса мақталган бобларга навбат келганида, китоб муаллифи ва “ЭркинЮрт” муросага келиша олмаган…\nЛекин китобнинг “Янги дунё”да тўхташи, фикримча, Исматнинг хатоси эди.\nНима ёзсангиз ҳам, кимгадир бу ёқмайди, кимлардир кескин танқид, ҳатто туҳмат ва иғво, уйдирмалар билан “жавоб” қайтаради ва бу табиий ҳол.\nБу аччиқ ҳаёт ҳақиқати Исматни ҳам, бошқа муаллифларни ҳам ўз фикри, эсдаликларини ўқувчиларга етказишдан тўхтатмаслиги керак.\nШу билан бирга, ҳар бир муаллиф, ёлғон ё асоссиз эканлиги осон исботланадиган “маьлумот”, “гувоҳлик”, баҳолардан ўзини тийса, рақибларидан маьнавий устунликка эришишга умид қила олади.\nЭнди китобнинг ўзи ҳақида.\nАфсуски, кўп бошқа “сиёсий” ёзувлар каби, кўплаб ёзувчиларнинг эсдалик ва хотираларининг жуда кўпи ўзини ёки яна кимларнидир мақташ, “қаҳрамон” қилиб кўрсатиш, бирор сабаб билан муаллиф ўзига “душман” деб билганларни эса “пўстагини қоқиш”, қоралаш, ёмонлашдан иборат, бирёқлама, юзаки бўлади.\nБунда баьзан туҳмат, уйдирмалар ҳам ишга солинади.\nИсмат эса, китобида (унинг мен ўқиган бобларида) ўзини ҳеч аямаган.\n“Қовун тушириш”лари, хато эканлигини кейинроқ англаб етган жуда кўп ишларини айтиб, Исмат ўзини “фош” этади.\nНатижада, уни танқид қилмоқчи бўлганларни “қуролсизлантиради” – ахир унга “ҳужум” қилувчилар Исмат каби ўқувчи ва жамоатчилик ишончини қозонмаган.\nИсмат эса, китобхоннинг ишончига эришади – самимийлиги, ўз-ўзини танқид қила олиши, ёзишдаги мардлиги билан…\nИсмат бошқа арбоблар ҳақида баьзи кескин ё танқидий мулоҳазалар келтирган ҳолларида – хатто улар асоссиз, адолатсиз кўринган тақдирда ҳам – мен ўқувчиларни тоқатга чақираман.\nЧунки, муаллиф ўзига нисбатан бундан ҳам танқидий руҳда (ҳатто баьзан “шафқатсиз”) бўла олган.\nНазаримда, Исмат укам ҳатто хато қилганида ҳам одатдагидек ниҳоятда самимий ва ҳалол.\nКитобнинг биринчи, асосий қаҳрамони Исмат Хушев бўлса, иккинчиси – Ислом Каримов.\nЎз сўзи билан, Каримовнинг “эркаси” сифатида, муаллиф китобнинг иккинчи қаҳрамонига холис баҳо беришини кутиш ё буни талаб қилиш учун жуда содда киши бўлиш керак.\nТабиийки, Каримовнинг ишлари, сиёсати асосан илиқлик билан тилга олинган, баьзан осмонга кўтариб мақталган – буларни назаримда “лаганбардорлик” ё “маддоҳлик” деса ҳам бўлади…\nИслом Каримов ва ундан олдин Ўзбекистон раҳбари бўлган Рафиқ Нишонов – бу икки сиёсатчининг ишларини солиштириш ҳам китобда ўта бир ёқлама ва юзаки ёритилган.\nИсмат Нишоновни кескин қоралаб, Каримовни роса мақтайди – лекин иккаласи ҳақида ҳам бирор жиддий асосга эга бўлмай хулоса ва баҳо беради, у ишлатган муболаға эса осмонда…\nНишонов даврида партияда (у қанча қийинчилик билан кирган комфирқада) қолиш-қолмаслик масаласи муҳокама қилинган Исмат, Каримов ҳокимиятга келгач, унинг “эркаси” сифатида жамиятда ва давлат миқёсида сал кам энг юқори поғоналарга кўтарилган.\nШу сабаб, унинг бу икки раҳбар ҳақида холис фикр билдиршини кутиш ва бунга ишониш соддаликдир.\nГарчи Каримов ҳокимиятга келиши арафасида Исматга бўлган тазйиқ Нишоновнинг бевосита кўрсатмаси билан амалга оширилмаган бўлса да……\nТошкент “Оқ Саройи”даги ички сиёсий ва шахсий курашлар, “сарой ўйинлари”, Каримовнинг иш услуби, ўз ходимлари ва “эркалари”га бўлган муносабати, давлат раҳбари атрофидагилар, сарой муҳити – булар ҳақида ишонарли маьлумотлар, мен ўқиган бобларда, афсуски, жуда кам.\nБалки, кейинги бобларда кўпдир. Чунки, Исматнинг ўз иқрорлигича мен тилга олган бу мавзулар асосан китобнинг иккинчи қисмида ёзилган ва у энди эълон қилинса керак.\nБу мавзуларда ёзилган бошқа муаллифларнинг олдинги китоб ва мақолаларида ҳам ишонарли маьлумотлар топиш мушкул.\nИсматнинг китоби эса ишонарлилиги билан эьтиборга лойиқ ва муҳим. Қолаверса жуда маҳорат билан, қизиқарли ёзилган.\nИсматнинг баьзи арбобларга берган баҳолари, уларни таьрифлашига қўшилмаслик мумкин ва ҳатто зарур.\nЛекин Исматнинг деярли барча шахсий гувоҳликлари ишонарли ва ҳалол – буларга мен аминман.\nКитобхонлар бу эсдаликларни ўқиганларида ҳеч бир гап, маьлумот ё баҳони кўр-кўрона қабул этмайдилар деб умид қиламан.\nНафақат Исмат Хушевнинг айтганлари ва ёзганлари, балки бошқа барча муаллифларни ҳам.\nҲеч кимнинг гапини кўр-кўрона қабул этмаслик керак.\nҲар бир фикр, маьлумот, баҳо, шарҳни ўқувчи ўз ақл-фаросати, билими, ҳаёт тажрибасидан келиб чиқиб, танқидий қабул этиш ва тушунишга интилиши муҳим.\nЖумладан, мени ёзганларим ҳам бундан истисно эмас, албатта.\n1990-йилларнинг бошларида Каримовнинг энг яқин сафдошларидан ва Ўзбекистоннинг иккинчи кучли ва қудратли сиёсатчиси (яна бир қанча йил – Каримовнинг энг кучли рақиби!) Шукрулло Мирсаидовни Исмат аввалига илиқ ва анча холис таьрифласа, Мирсаидов ва Каримовнинг ораси бузилиб, уларнинг кураши бошланган давр ҳақида ёзганида, Исмат Мирсаидовни қоралайди.\nМенимча эса, 1991-йилда бошланган бу икки арбоб орасидаги зиддиятлар ва кураш Исмат ёзганидан кўра анча мураккаб ва кўп қиррали бўлган, ҳамда ўша даврда Москва, собиқ Совет Иттифоқининг кўп бурчакларидаги жараён ва ҳокимият учун курашларга ўхшаш.\nКитобдаги яна бир қанча бир-ёқлама таьрифлаш ва танқид – Жаҳонгир Муҳаммад (Маматов) ҳақида…\nИсматнинг бу эсдаликлари тўла чоп этилганида, мен унда чизилган Каримов, Нишонов, Мирсаидов ва Маматов, балки яна бир қанча арбобларнинг портрети борасида батафсилроқ тўхталиш ниятим бор.\nАфсус, ҳозирча менда Исматнинг бу китобини ҳали чоп этилмаган бобларини ўқиш имкони бўлмади.\nЛекин, тўй ошига баҳо бериш учун унинг ҳаммасини ейиш шарт эмас, бир неча қошия (жуда борса ярим лагани етарли), деган мулоҳаза билан, бу эсдаликларни китобхонларга ишонч билан тавсия қиламан.\nБу “иррационал” дунёда мантиқ, маьно, мазмун излаш – қийин иш, балки бефойда…\nЛекин бунга интилиш ҳам керак.\nНазаримда асосан Ўзбекистоннинг бугунги тузумига қарши бўлганлар ўқийдиган бу веб саҳифада Каримовни анча мақтаб ёзилган ушбу китоб эьлон қилинаётгани ва ҳозирча умуман олганда ижобий қабул қилингани Юсуф Расул укамиз ўз саҳифаси атрофига анча фикрлашга интилувчиларни йиға олганидан далолат.\n“Янги Дунё”га мана шу йўналишда янги муваффақиятлар тилайман.\nИсмат Хушевнинг ҳеч кимни бефарқ қолдирмайдиган бу сиёсий хотиралар китоби ва унинг яна эълон қилина бошланаётгани мана шу йўналишда янги умидлар туғдиради.


Мудҳиш ЙТҲда 14 киши, жумладан 6 журналист вафот этди | Qalampir.uz\nМудҳиш ЙТҲда 14 киши, жумладан 6 журналист вафот этди\nОлам\t12 Январь 11:20 23127\nКеча, 11 январь куни Танзания шимолида енгил автомобиль ҳамда микроавтобус иштирокида йўл-транспорт ҳодисаси юз берди. Оқибатда тахминан 14 нафар одам ҳалок бўлган. Қурбонлар орасида 6 нафар журналист ҳам борлиги айтилмоқда. Бу ҳақда ТАСС хабар берди.\nҚайд этилишича, журналистлар Симийю вилоятига танишув саёҳатини амалга ошираётган бўлган. Аммо тўсатдан уларнинг машинаси микроавтобус билан тўқнашиб кетган. Оқибатда11 киши воқеа жойида, яна уч киши шифохонада вафот этган.\nХабарга кўра, ЙТҲ оқибатида ITV телеканалининг икки нафар ходими, икки нафар жамоатчилик билан алоқалар мутахассислари, “Habari Leo” нашри ишчиси ва уларнинг ҳайдовчиси ҳаётдан кўз юмган.\nМамлакат Президенти Самия Сулуху Ҳасан ўзининг Twitter саҳифасида ҳалок бўлганларнинг оила аъзоларига ҳамдардлик билдирди.\n“Мен Мванза автоколланасидаги машинанинг йўналиш таксиси билан тўқнашуви оқибатида 14 нафар одамнинг, хусусан 6 нафар журналистнинг ўлимидан чуқур қайғудаман. Ҳалок бўлганларнинг оила аъзоларига, журналистларга ҳамдардлик билдираман”, деган Президент.\nТаъкидланишича, йўл-транспорт ҳодисасига нима сабаб бўлгани ва у қандай шароитда келиб чиққани полиция томонидан аниқлаштирилмоқда.\n15 Январь 22:19 80381\n14 Январь 10:39 77015\n14 Январь 17:30 73930\n15 Январь 22:39 42253


БМТ: Коронавирус сабабли жаҳон иқтисодиёти 1 фоизга камайиши мумкин » Muzlik.uz - O‘zbekiston yangiliklari\nCOVID-19 коронавирус пандемияси жаҳон иқтисодиётини 1 фоизга камайтириши мумкин. Бу ҳақда БМТнинг иқтисодий ва ижтимоий масалалар бўйича бошқармаси томонидан ўтказилган янги тадқиқотлар ҳисоботида сўз боради. Иқтисодчиларнинг прогнозларига кўра, энг ёмон ҳолат сценарийида COVID-19 пандемияси туфайли дунё ялпи ички маҳсулоти аввал башорат қилинган 2,5 фоизга ўсиш ўрнига 2020 йилда қарийб 1 фоизга тушиши мумкин. Таққослаш учун: 2009 йилги жаҳон молиявий инқирози даврида жаҳон иқтисодиёти 1,7 фоизга қисқарган. Шунингдек, агар дунё бўйлаб иқтисодий фаолиятга чекловлар учинчи чоракка қадар давом этса, жаҳон ишлаб чиқариш кўрсатгичи сезиларли даражада пасаяди. Маълум бўлишича, Европа ва Шимолий Америкада одамлар ҳаракати ва яккаланиш (изоляция) чекловларини оширилиши хизмат кўрсатиш соҳасига қаттиқ зарба берган. Булар айниқса, ушбу мамлакатлардаги барча иш ўринларининг тўртдан бир қисмини ташкил этадиган чакана савдо, туризм, меҳмонхона, ўйин-кулги ва транспорт хизматлари билан боғлиқ соҳаларда ўз ифодасини кўрсатди. "Газета.uz"да реклама Иқтисодий таъсирнинг жиддийлиги — мўътадил ёки оғир бўлсин — етакчи ривожланган мамлакатларда одамларнинг ҳаракати ва иқтисодий фаолият бўйича чекловлар давомийлиги, шунингдек, инқирозга молиявий жавобларнинг ҳақиқий кўлами ва самарадорлигига боғлиқ бўлади. Ҳисоботга кўра, молиявий рағбатлантириш чора-тадбирлари чуқур иқтисодий инқироз эҳтимолини камайтиришга ёрдам беради. Бу, ўз ўрнида, устувор йўналиш сифатида соғлиқни сақлаш соҳасига ва коронавирус пандемиясининг таъсири энг оғир бўлган кам даромадли табақаларни қўллаб-қувватлашга қаратилган бўлиши лозим, дея таъкидланади. «Пандемияга қарши тезкор ва қатъий сиёсий чоралар нафақат ҳаётни сақлаб қолиш учун, балки жамиятимизнинг энг заиф қисмларини иқтисодий инқироздан ҳимоя қилиш, иқтисодий ўсиш ва молиявий барқарорликни қўллаб-қувватлаш учун ҳам керак», — деди БМТ бош котибининг иқтисодий ва ижтимоий ишлар бўйича ўринбосари жаноб Лю Чженьминь. Ҳисоботда хулоса сифатида келтирилишича, иқтисодий инқироз барқарор ривожланишга салбий таъсир кўрсатади ва бунинг натижасида дунё миқёсида иқтисодий тенгсизлик эҳтимоли янада кучаяди.\nБиринчи ярим йилликда ЯИМ 7 фоизга ўсди


ТАҚДИР ИЗМИДАН ЧИҚА ОЛМАЯПСИЗМИ? • NeMolchi.uz\nBosh sahifa Jabrlanganlarga maslahat ТАҚДИР ИЗМИДАН ЧИҚА ОЛМАЯПСИЗМИ?\nТАҚДИР ИЗМИДАН ЧИҚА ОЛМАЯПСИЗМИ?\nҲеч ўзингизни худди бир жойда тўхтаб қолгандай ҳис этганмисиз? Кунлар алмашаверади, сиз эса ҳеч мақсадингизга эришолмайсиз. Ёки шубҳа-гумон, қўрқувлар исканжасида юраверасиз. Бунинг сабабини ўтмишингиздан излашга тўғри келади.\nБиз буни жароҳат деб атаймиз ва бу асло тасодиф эмас. Баъзи бир ҳодисалар ҳаётимизда руҳий жароҳатлар ва ёлғон тасаввурларни қолдиради, улар йиллаб бизни бошқаради, буни ҳатто сезмаймиз.\nЎтмиш чангалидан қутулишнинг 3 йўли\n1⃣ Нима рўй бераётганини аниқлаштириб олинг\nКогнитив-хулқ-атвор терапияси ёрдам беради: бунда инсон ёлғон тасаввурларни аниқлаб, уни ўзгартиришни ўрганади. Натижада тўғри қадам ташлашга ўтиб, муаммони ҳал қилишга киришади.\nБу тахминан шундай кўринишда бўлади:\n🔹 Юзингизга қандай ниқоб тақиб олгансиз, у сизга ҳалақит беряптими. Ушбу фикрлар бутун борлиғингизни қамраб олган: «Омма олдида гапиролмайман, чунки жуда уятчанман», «Буни қила олмайман, муҳокама қилишларидан қўрқаман», «Ота-онам розилиги учун мана шу ишга кирганман, лекин ўзимга унчалик ёқмайди», «Чиройли эмасман, бундан андиша қиламан», «Илҳом келмайди, ижодий ишларда нўноқман», «Бу ишни бажаришга тажрибам етмайди, яхшиси унга киришмайман».\n🔹Сизни чекловчи қолипларни таҳлил қилишга уриниб кўринг. Сиз ишонаётган ҳодисалар ҳақиқатга мос келадими, бунга исботингиз борми? Қандайдир сифатлар чиндан ҳам сизга “сингиб кетганми” ёки уларни ўзгартиришнинг иложиси борми? Вазият умрингиз охиригача ўзгаришсиз қолиши аниқми? Муаммони ечиш йўлида бугун қандай қадам ташлай оласиз? Аввалига нимани хоҳлашингизни аниқ қилиб олинг, акс ҳолда тор доира ичида юраверасиз.\n🔹 Қолипларингизни парчалай оладиган иш бажаринг. Асл истакларингиз сари дадил қадам ташланг. Шошманг, жуда кўп нарсани хоҳлаб юборманг, акс ҳолда биронтасини рўёбга чиқаролмайсиз.\n2⃣ Ўтмишингизни тинч қўйинг\nҲеч кимнинг ўтмиши “мукаммал” ва мутлақо бахтли ўтмаган. Шундай экан, ўзингизга қатъият билан: ота-онам ёки қариндошларим каби тақдирга эга бўлишим шарт эмас, деган фикрни сингдиринг.\nБолаликда кўп таҳқирланган ёки қийинчилик кўрган бўлсангизда, бу жароҳатлар кейинги ҳаётингизни заҳарлашига йўл қўйманг. Кимларнидир айблаш ёки кечириш шарт эмас, сиз шунчаки ҳаммасини қўйиб юборинг, унутинг. Ўз ҳаётингиз билан яшанг, қоидаларингизни жорий қилинг ва мақсадингиз сари дадил қадам ташланг. Ушбу йўналишда яшашни бошласангиз, ўтмишни унутиш осонроқ бўлади.\n3⃣ Ким бўлмоқчисиз?\nГап аниқ бир лавозим ёки касб ҳақида кетмаяпти, шунчаки бахтли бўлиш учун сизга нима керак: ижод, санъат, шахсий бизнес, дўстлик, муносабатлар, гўзаллик, ранглар, мусиқа, пуллар, тинчлик, озодлик…\nМақсадингизни аниқлаштириб олгач, бўлғуси тимсолингизни чизинг. Кейин ҳаракатни бошланг. Ишонинг: сиз бугунданоқ илк қадамни ташлай оласиз!


02 | May | 2019 | TURONZAMIN\nЎзбекистон давлатидаги иқтисодий ва ижтимоий ахвол – танқид, тахлил ва ахволни соғломлаштириш борасидаги таклифлар. Очиқ кўринишдаги чуқур ва кенг қамровли молиявий, иқтисодий бўхрон 2015 йилдан бери юртимизда давлатимиз ва аҳолимизга ўз хукмини ўтказиб келмоқда. Бўхрон халқ хўжалигимизнинг барча тармоқларига ва аҳолимизга тинч соғлом яшашлари учун имкон бермаяпди тинимсиз ўта жиддий муаммоларни туғдирди ва туғдирмоқда.\nСаноатимизни етакчи сохаси сифатида кўрилган автомобиль ишлаб чиқариш саноати автомобилларни чет элларга сотиш ва автомобилни эхтиёт қисимларини ишлаб чиқариш борасидаги муаммолар сабабли танг ахволга тушиб қолди. Пахта хом ашёсини ишлаб чиқариш, пахта толасини қайта ишлаб чиқаришдан олинадиган тўқимачилик махсулотлари хажми 2015 -2018 йилларда кескин камайиб кетди.\nЕнгил саноатни кенг кўламда ривожлантириш ахолини талаб ва таклифидан келиб чиққан холда замонавий пойабзал чўнтакбоп кийим кечак, устбош кийимлари, кенг кўламдаги истеъмол товарларини ишлаб чиқариш ўлда жўлда ахволда ётибди. Қишлоқ хўжалигимиз учун трактор ва техник ускуналар ишлаб чиқаришда бор имкониятлар хам йўқ ахволда. Юқорида қайт этилган сохалардаги давлат лойихаларига бюджетимиздан сарфланган ўн миллиардлаб долларлик пул ётқизмалари бугун хеч қандай самара бермаганлиги очиқ кўринмоқда.\nИшлатилган пуллар коррупцияни озуқа манбайига айлангани фактга айланди. Қишлоқ хўжалигидаги ахвол нихоятда ачинарли ва ўта хавфли бўлиб қолди. Ўзбекистон валюта маблағларини сарфлаб, Қозоғистондан ун ва ун махсулотларини сотиб олишга мажбур бўлмоқда. Амалда Ўзбекистон ун ва ун махсулотларини импорт қилишга қарам давлатга айланиб қолди. 2018 йилда Ўзбекистон Қозоғистондан катта миқлорда тирик қора мол, гўшт махсулоталрини сотиб олишга мажбур бўлиб, бу борадаги оғир вазиятдан чиқди.\nЮқорида таъкидлаганимиздек, пахта хом ашёсини етиштириш ва уни қайта ишлаб олинадиган тўқимачилик махсулотлари ишлаб чиқариш ва экспорт қилиш нихоятда камайганлиги сабабли валюта тушимлари ва ишлаб чиқаришдан манфаатдорлик ўта хавфли даражада камайиб кетди. 20 йилдан бери Ўзбекистон ахолисининг катта қисми – қарийим 8 миллионлик мехнат армияси чет элда ишлаб, ўзларини яшашлари ва яхши яшашлари учун том маънода “жанг” қилмоқда. Улар жўнатган валюта 200-300 миллиард долларлик валюта маблағлари ўзларини ва давлатимизни яшаб қолишида алохида ахамиятга эгадир.\nЎзбекистонда узоқ йиллар давомида валюта қора бозори фаолияти ва халқ истеъмол товарларини кенг кўламда ва катта миқдорда чет давлатлардан импорт қилаётганлиги холати жамоатчиликдан расман яшириб келинди. 6.09.17й. куни қарийиб 23 йилдан бери тинимсиз қадрсизланиб келаётган ўзбек сўмини хукумат бир кунда ўз қийматини 100% туширишга мажбур бўлди. Ўзбек сўми ўз тўлов қурбини йўқотди, дефольтага учради.\nАҳоли жон бошига нисбатан ишлаб чиқариладиган ялпи ички махсулот ва жон бошига тўғри келадиган миллий даромадни расмий кўрсаткичлари икки баробарга камайди. Хукуматни бу борадаги ношудлиги элга ошкор бўлди, хақиқат юзага чиқди. Улкан табиий бойликлар захирасига юқори савияли илм фан намояндалари ва миллионлаб ишчи кучи ресурсларига эга бўлган Ўзбекистон давлати ахоли жон бошига нисбатан тўғри келадиган ялпи ишлаб чиқарилган махсулот ва миллий даромад кўрсаткичлари бўйича қолоқ давлатлар сафига тушиб қолди. Юқорида алохида таъкидлаганимиздек, Ўзбекистонда мухим сохаларда (саноат қишлоқ хўжалиги ва бошқа соҳаларда) ишлаб чиқаришни кескин камайиб кетишига асосий сабаб бу коррупциядир. Давлатнинг мухим лавозимларини эгаллаб турган мансабдор шахсларнинг ўзлари коррупцияга бошпана бўлдилар- порахўрларга айланиб қолдилар.\nМамлакат ахолисини ишсиз, иложсиз, ишлаб чиқарувчи кучларни яксон қилувчи сиёсат олиб борган амалдорлар ва уларнинг раҳнамолари сиёсий раҳбар лавозимларида ишлаганлигини бугунги воқелик исботлаб турибди.\nКоррупциянинг бош сабаби – сўз эркинлигини йўқлиги. Оммавий ахборот воситаларини (хокимиятга) – коррупция манфаатларига хизмат қилиши ва сиёсий рақобатни давлат ва жамоат яратмаганидир. Бизнинг давлатимизда юқоридаги сабаб туфайли коррупция, айниқса давлат бошқарувидаги коррупция учун жуда қулай шароит яратиб берилди. Коррупцияни бартараф этишни ягона йўли уни ривожланишига имкон берган шароитларни йўқ қилиш, сўз ва фикр эркинлигини таъминлашдир. Оммавий ахборот воситаларини хокимиятдан ажратиш, жамиятда сиёсий рақобатни жонлантириш зарур. Коррупция ахолимизни рухиятига жуда катта салбий таъсир ўтказди ва ўтказмоқда. Одамлар тўғри сўзга ишончни, адолат ва инсофли, мехрибон ва шафқатли бўлиб яшаш туйғуларини йўқотдилар. Давлатимизда коррупция вайрон қилган ишлаб чиқарувчи кучлар, ишсизлик ва иложсизлик сабаб қарийиб 8 миллион одамлар чет элга чиқиб ишлашга мажбур бўлдилар.\nАхолининг умумий сони – 8.000.000 та киши\nҚариялар сони -100.000 та киши\nЙигитлар сони -6.000.000 та киши\nҚизлар сони -1.900.000 та киши\nЭнг юқорида саноатимизнинг асосий сохаси сифатида кўрилган автомобиль ишлаб чиқаришни таназзулга олиб келган бош сабаб – автомобилларни чет элда сотишда юзага келган муаммо устида тўхталган эдик. Албатта бу муаммони ечими Ўзбекистонни бутун жахон савдо ташкилотига киришидир. Бу ташкилотга кириш учун Ўзбекистон амалдорлари тўғри ва халол савдо қилишлари лозим бўлади. Тўғри ва халол савдо аввало тарбияга, шунингдек мақсад ва ниятга чамбарчас боғлиқдир. Ўзбекистонга на фақат автомобилларни сотиш учун, балки пахта толаси, тўқимачилик махсулотлари, мева- сабзавотлар ва имкониятларимиздаги бошқа товар махсулотларини сотиш ва фойда олиш учун жахон савдо ташкилотига аъзо бўлиш- бизга сув билан хаводек зарур. Ташқи бозорга чиқар эканмиз, биз хам ўзгаларга ўз ички бозоримизни очишга мажбур бўламиз.\nЎзгаларга ўзимизни тўғри ва халол одамлар эканлигимизни исботлаш учун қонунчилигимизни ва суд-хуқуқ тизимимизни замон талабларига мос холга келтиришимиз даркор бўлади. Давлат бошқарувимизни тўғри ва халол эканлигига чет эл сармоядорларини ишонтира олмасак, улардан пул ёрдамини кутиш бемаъниликдир. Албатта илғор ишлаб чиқариш технологияларига эга ва бу технологияни Ўзбекистонга жорий этиш салохиятига эга бўлган давлатлар юртимиздаги сиёсий ислохотларга қараб янги ўзбек хукумати сўзларига бахо беради.\nСўз эркинлигини ҳолатига, қарама қарши фикрларга тоқат маданиятига, оммавий ахборот воситаларини имконияти ва нихоят сиёсий рақобатни холатига қараб бизга ё ишонадилар, ёки ишонмайдилар. Биз уларни юқоридаги сўзларимиз чин қалбдан эканлигига амалдаги ишларимиз билан ишонтиришимиз лозим бўлади. Биз янги ўзбек хукуматига жахон савдо ташкилотига аъзо бўлиш билан бирга қуйидаги таклифларимизни хам билдирамиз. Бу таклифларни хаётда амалга ошириш давлатимиз ва жамиятимизни дунёнинг илғор давлатлари ва жамиятлари қаторида муносиб ўрин топишини таъминлаб беради.\n1. Пахта ва донга давлат монополиясини ва харид баҳосини бекор қилиш. Бу таклифни амалга ошириш юртимиздаги салбий холатларни тугатишда мухим ахамиятга эга. Одамларимиз бу махсулотларни етиштириш ва сотишдан катта даромад кўриб ва фойда топишни ўз танларида хис эта бошлайди, ўзларига ишонч пайдо бўла бошлайди. Натижада стратегик ахамиятга эга бу махсулотларни ишлаб чиқариш камида 3-4 баробарга ошади ва ўз навбатида бу товарлар билан боғлиқ бўлган саноат ва қишлоқ хўжалик махсулотлари (чорвачилик, паррандачилик ва бошқа ишлаб чиқариш) хам камида 3-4 баробар ошади.\nЖойлардаги одамлар том маънода даромад ва муносиб даромадли иш ўринларига эга бўладилар. Қадимги ўзбекона ишлаб чиқариш маданиятига эга бўлган хур ва озод одамлар, ўз халқи қадрини ва урф одатларини хурматлайдиган бирлашмалар (компаниялар) пайдо бўлади ва ривожланади. Молия тизимларимиз тўғри ва халол бўлишни ўрганадилар ва юксалиш сари қадам ташлайдилар. Сиёсий рақобат ўзларини қонунларимиздан, Конституциямиздан устун қўювчи тўралар, хокимларни хаётдан сиқиб чиқаришга харакат қилади. Жамият том маънода ўзгаради, хур ва озод фуқаролар яхши яшаш учун харакат қилади.\n1-2 йил ичида Давлат ва жамият ижобий ўзгаришлар томон дадил қадам ташлайди.\n2. “Истеъмол саватчаси ва хаёт минимумлари тушунчалари Давлат бюджетида акс этишини кечиктирмаслик зарурлиги. Бу таклифни хаётда амалга ошириш юртимиздаги ўта долзарб бўлиб турган қашшоқликни тугатишда катта ўзгаришларни олиб келади, хатарли ижтимоий муаммоларни юмшатади. Одамларда эртанги кунга бўлган ишончларини уйғотади. ,. Жамиятимизда ожиз, зайиф, ишсиз ва нафақахўр одамларни даромадларини илғор давлатлар қаторида белгилаш ва таъминлаш янги ўзбек хукуматини мамлакат ичкарисидаги ва ташқарисидаги жамоатчилик кўз ўнгида обрў ва мартабасини оширади.\nДавлат муаммосига айланиб қолган ахолининг табиий газ, электр энергияси, иссиқ ва совуқ сувдан тўпланиб қолган қарзлари муаммосини буткул хал қилади. Чет элга чиқиб ишлашга мажбур бўлган ахоли сонини қисман камайтиради. Фохишабозлик ва терроризм иллатига адашиб кириб қолганларни моддий идоларини асоссиз бўлиб қолишини таъминлайди. Давлат ва жамиятда енгил нафас олиш мухитини яратади.\n3.Марказий Банк бошқарув Кенгаши фаолиятини мазмуни ва мохиятини тубдан ўзгартируви таклифлар шодаси.\nа) “Марказий Банк тўғрисида”ги Қонуннинг 3 моддасида белгиланган жавобгарликни, яъни ўзбек сўмини қадрлаш учун МБ Раҳбарини шахсий жавобгарликлигини амалда таъминлаш.\nб) Пул босиб чиқариш ва муомалага киритиш –монетар сиёсатида ошкораликни амалда таъминлаш. Жамият ва фуқароларни бу борадаги Шикоят, Таклиф ва Эътирозларига қонунан жавоб бериш.\nв) Ўзбек сўмини тўлов қобилиятни тўлиқ таъминлаш учун юртимиздаги барча турдаги мулкдорларни манфаатларини уйғунлаштириш ва ишлаб чиқаришни кўпайтириш мақсадида юртимизда қазиб чиқарилаётган олтин хисобидан сўмни қийматини олтинга босқичма босқич ўтишини таъминлаш. Марказий Банкни рахбарлари “Марказий Банк тўғрисида”ги Қонунни 3 моддаси талабларига жавобгар бўлишлари ўзбек сўмини кескин қадрсизланиши ва чакана нархларни тўхтовсиз ўсишидан тўхтатиб қолади.\nМонетар сиёсатда ошкораликни таъминлаш янчиб ташланган миллий ишлаб чиқариш кучларини қайтадан оёққа туришларига сабаб бўлади, ишлаб чиқаришимизни кескин кўтарилиши ортидан миллионлаб иш жойлари яратилишини имкониятини пайдо бўлади. Чет элга чиқиб ишлашга мажбур бўлаётган одамларимиз юртимизда бемалол ишлай бошлайдилар.\nФохишабозлик ва экстремистик харакатларни одамлар билан таъминлаётган иқтисодий шароитга бархам берилади. Ўзбекистонга қандай товарлар технологиялар олиб келишни тўралар, хокимлар, амалдорлар эмас, аксинча бозор муносабатларини хурмат қиладиган, узоқни кўзловчи ватанпарвар ва иймонли одамлар хал қиладиган бўладилар.\n1май. 2019 йил.\nИқсодчи: Жахонгир Шосалимов.\nХуқуқбон: Абдураззоқ Содиқов.\n1. Бир мутахассисни етиштириш учун аввал бошда ўлиб-тириламиз, пул, вақт, ресурс сарфлаймиз. У етишиб чиқиб биз истагандек кучли мутахассис бўлгач ўз фикрини айта бошлайди, фаолиятимиздаги камчиликларни санайди, бартараф этиш йўлларини кўрсатади, бу эса бизга ёқмайди, дарровда ундан қутулишга ҳаракат қиламиз. Керак эмас экан нега яратдик?\n2. Бир мутахассисни тайёрлаш учун олам-олам ресурс, вақт сарфлашга тайёрмиз, лекин ана шундай биз истагандек, камига чет эл тажрибасига эга ўзимизнинг ватандош бўлган мутахассис келаман деса уни қабул қилишни истамаймиз.\n3. Имиджни кўтариш ҳақида бонг урамизу, лекин айтган ишларимизнинг тескарисини қиламиз.\n4. Инвесторларни келишини тинимсиз тарғиб этамизу, иш бошлаганини «самосуд» қилиб пўстагини қоқамиз.\n5. Бизда инфиляция 7-8 фоиздан ошмайди деймизу, лекин сув, газ, электр, бошқа нарсаларимизнинг нархи бир йилда 20 фоизга ортади.\n6. Яхши асарлар ёзилмаяпти деб нолиймизу, ёзувчиларимиз кун кўриш учун киракашлик қилаётганига бепарво бўламиз.\n7. Ҳалигача ўзбек тили чинакам давлат тилига айланмагани ҳақида оддий халқ куюниб гапирадию, жамиятнинг «зиёли» қатламидагилар рус тилга расмий мақом бериш таклифи билан чиқади.\n8. Қон босимимиз ортган вақтда «давлениямни ўлчаб қўйсин» деб чақирган тез ёрдам шифокорларини уялмасдан дўппослаймизу, лекин чақирганда маст шифокор келса оламга жар соламиз.\n9. Битта малакали шифокорнинг етишиб чиқишига камида 10 йил кетишини билган ҳолда унга шунча йиллар давомида бироз бўлсада кўмак бермаймизу, лекин у пуллик хизмат кўрсата бошласа устидан шикоят қиламиз.\n10. Ўқитувчиларимиз пахта терса, ҳашарга чиқса, темир-терсак йиғиб юрса, домимизнинг тагини тозалаб юрса эътибор бермаймизу, мактабдан чиқаётган битирувчилар ҳеч нарсани билмаса ўқитувчиларни дарс ўта олмасликда айблаймиз.\n11. Банкларимиз доллар сотмайдию, лекин машиналаримиз, уйларимиз фақат долларга сотилади.\n12. Чет эл ОАВ журналистларига мамлакат ичкарисида ишлашга рухсатнома берамизу, лекин сайтларини блокдан чиқармаймиз.\n13. Бир йилда миллиардлаб куб метр газ экспорт қиламизу, ўзимиз таппи ёқамиз.\n14. Оддий одам машина ҳайдаётганда йўловчини уриб юборса йилларга қамаб юбора оламизу, лекин прокурор машинада йўловчини уриб ўлдириб қўйса, йўловчи ўзи маст, камига машина йўлига чиқиб олган эди деймиз.\n15. Битта фаррош 50$ билан қўлга тушса ТВ га олиб чиқиб бутун оламга овоза қиламизу, бошқа битта «эркатой қиз» млрд лаб доллар ўмарса ҳам чурқ этмаймиз.\n16. Бир қиз кўчада мини юпка кийиб юрса бу унинг ҳуқуқи, эркинлиги деймизу, бир муслима қиз рўмол ўраса дарров террористга чиқарамиз.\n17. Қизимизни қуда томон қийнаса олам жаҳонга овоза қилиб гапирамизу, лекин уйимиздаги бировнинг қизи бўлган келинимизга итнинг кунини кўрсатамиз.\nБу рўйхатни жуда узоқ давом эттиришим мумкин эди, лекин …